Bloomberg: Η υπόθεση Novartis απειλεί να δώσει ώθηση σε ακραίες πολιτικές δυνάμεις - Δημοκρατική της Ρόδου\nBloomberg: Η υπόθεση Novartis απειλεί να δώσει ώθηση σε ακραίες πολιτικές δυνάμεις\n21 Φεβρουαρίου 2018 11:59 πμ | Δήμητρα-Μαρίλια Φούρλα\nΤον αντίκτυπο που θα έχει στην πολιτική ζωή η υπόθεση Novartis σχολιάζει σε δημοσίευμά του το Bloomberg.\n«Η έρευνα για δωροδοκία, που εμπλέκει δύο πρώην πρωθυπουργούς και έναν Ευρωπαίο Επίτροπο, αναστατώνει το πολιτικό τοπίο στην Ελλάδα καθώς η χώρα ετοιμάζεται να εξέλθει από το πρόγραμμα διάσωσης. Η υπόθεση απειλεί να εμβαθύνει την απογοήτευση της κοινής γνώμης για τα πολιτικά κόμματα και να δώσει ώθηση στις πολιτικές δυνάμεις των άκρων, σχολιάζουν ορισμένοι παρατηρητές», αναφέρει το δημοσίευμα.\nΟ Mujtaba Rahman, managing director της Eurasia Group στο Λονδίνο επισημαίνει πως το ελληνικό πολιτικό σύστημα βρίσκεται τώρα σε κατάσταση πολέμου. «Παρά το γεγονός ότι ο αντίκτυπος της υπόθεσης στην έξοδο από το πρόγραμμα θα είναι πιθανότατα αμελητέος, εύλογα εγείρει ανησυχίες για την πολιτική σταθερότητα, ιδιαίτερα σε μεσοπρόθεσμη βάση, εάν οι εκλογές του επόμενου έτους δεν οδηγήσουν στο σχηματισμό κυβέρνησης».\nΟ Αριστείδης Χατζής, καθηγητής του Πανεπιστημίου Αθηνών σχολιάζει από την πλευρά του πως η υπόθεση πιθανότατα θα βοηθήσει λιγότερο τον ΣΥΡΙΖΑ από ό,τι τα ακροδεξιά και ακροαριστερά κινήματα: «Δεν έχει τόσο να κάνει με τα χρήματα που έλαβαν οι πολιτικοί ως δωροληψία, αλλά με το γεγονός ότι οι πράξεις τους είχαν ως αποτέλεσμα να διογκωθεί το χρέος της χώρας».\n«Είναι δύσκολο να εκτιμηθεί ο πολιτικός αντίκτυπος της υπόθεσης», λέει ο Νίκος Μαραντζίδης καθηγητής του Πανεπιστημίου Μακεδονίας, προσθέτοντας ότι θα αυξήσει τη δημόσια δυσαρέσκεια με το πολιτικό σύστημα της χώρας, οδηγώντας στην άνοδο των ακροδεξιών και των λαϊκιστικών κομμάτων.\nΤα τόσα χρόνια λιτότητας έχουν καταστήσει φτωχότερους πολλούς Έλληνες. Και ενώ λίγοι πιστεύουν ότι θα επιστρέψουν οι εύκολες ημέρες πριν το ξέσπασμα της κρίσης του 2010, πολλοί θεωρούν πως αυτό που κατέληξε να θεωρείται κανονικό για αυτούς δεν θα διαρκέσει με την οικονομία να έχει συρρικνωθεί κατά 20%.\nΗ Ελλάδα έχει όλα τα στοιχεία που θα μπορούσαν να πυροδοτήσουν την άνοδο ακροδεξιών κινημάτων: οικονομική κρίση, αίσθημα εθνικής ταπείνωσης υπό το πρόγραμμα διάσωσης, κρίση εμπιστοσύνης προς τους κρατικούς θεσμούς, αυξημένες μεταναστευτικές ροές και αίσθημα ανασφάλειας.\n«Οι επόμενες εκλογές θα είναι πολύ άσχημες», λέει ο Α. Χατζής. «Το οπλοστάσιο θα βγει από πολύ νωρίς και θα δούμε τα πιο βρώμικα παιχνίδια».


Χάλια αδιόρθωτα (;) δίπλα στο Ιστορικό Αρχείο Κρήτης | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Χάλια αδιόρθωτα (;) δίπλα στο Ιστορικό Αρχείο Κρήτης\nΧάλια αδιόρθωτα (;) δίπλα στο Ιστορικό Αρχείο Κρήτης\nΟι φωτογραφίες είναι αψευδείς μάρτυρες της κατάστασης που επικρατεί στα πεζοδρόμια του Ιστορικού Αρχείου Κρήτης επί της Αντωνίου Γιάνναρη. Κάδοι απορριμμάτων υπερχειλισμένοι, πεζοδρόμια σε αποσάρθρωση επικίνδυνα για πεζούς.\nΗ όλη κατάσταση είναι τριτοκοσμική.\nΚύριε Δήμαρχε κάντε κάτι να αναβαθμιστεί αυτή η περιοχή. Το αξίζει…\nΠροηγουμενο αρθρο Επιτροπή Ειρήνης Χανίων: Προτάσσουν το γλειφιτζούρι των ανταλλαγμάτων για την ανά πενταετία ανανέωση της συμφωνίας των Βάσεων στη Σούδα\nΕπομενο αρθρο Μνημόνιο συνεργασίας Περιφέρειας Κρήτης – UNESCO στο Υπουργείο Εξωτερικών\nΤου Γιώργη Παπανικολάου Η ανισότητα στην κοινωνία σήμερα έχει φτάσει σε παράλογα ύψη και η διαδικασία


Πώς μεταλλάχτηκα έτσι ρε, μου βάλανε τσεμπέρι, άφησαν γένια και μου έβγαλαν τα γυαλιά, λες να μην με καταλαβαίνουν στον δρόμο οι συνταξιούχοι;!\nΌσο πιο γρήγορα τον “φάτε” τόσο πιο γρήγορα θα τον γλυτώσετε από την αυτοκτονία τη δική του και την δική σας.\nThis entry was posted on 05/10/2012 στις 6:11 πμ\tand is filed under ενημέρωση. You can follow any responses to this entry through the RSS 2.0 feed. You can leave a response, ή trackback from your own site.


ΕΦΕΤ: Ανακαλεί ρολό κοτόπουλο λόγω σαλμονέλας - Ενημέρωση - Youweekly\nΕνημέρωση 24.05.2021 11:56\nΟ ΕΦΕΤ, ανακαλεί από την αγορά ρολό κοτόπουλο γεμιστό με τυρί στο οποίο διαπιστώθηκε παρουσία σαλμονέλας. Όλοι οι πολίτες πρέπει να προσέξουν πολύ.\nΟ ΕΦΕΤ απαίτησε την άμεση ανάκληση του συνόλου της συγκεκριμένης παρτίδας του εν λόγω προϊόντος και ήδη βρίσκονται σε εξέλιξη οι σχετικοί έλεγχοι. Παράλληλα, καλεί τους καταναλωτές που έχουν προμηθευτεί το συγκεκριμένο προϊόν να μην το καταναλώσουν. Ωστόσο, και μπιφτέκι κοτόπουλο έχει σαλμονέλα.


Παλαιστινιακό : "Οι ΗΠΑ μεροληπτούν αντί να διευκολύνουν την κατάσταση" δήλωσε ο Αμπάς | OnAlert\nΠαλαιστινιακό : «Οι ΗΠΑ μεροληπτούν αντί να διευκολύνουν την κατάσταση» δήλωσε ο Αμπάς\n27/09/2018 - 22:23\nΟ Παλαιστίνιος πρόεδρος Μαχμούντ Αμπάς εκτίμησε σήμερα ότι οι Ηνωμένες Πολιτείες «μεροληπτούν» και επανέλαβε όγι δεν μπορούν να είναι «ο μοναδικός μεσολαβητής» για την επίλυση του Μεσανατολικού.\n«Οι ΗΠΑ ενεργούν ως μεσολαβητές αλλά εμείς σήμερα τις βλέπουμε με άλλο μάτι» είπε ο Αμπάς, από το βήμα της Γενικής Συνέλευσης του ΟΗΕ, αναφερόμενος στην αναγνώριση της Ιερουσαλήμ ως πρωτεύουσας του Ισραήλ και τη διακοπή της οικονομικής βοήθειας στην UNRWA, to Γραφείο Αρωγής και Έργων των ΗΕ για τους Παλαιστίνιους Πρόσφυγες στην Εγγύς Ανατολή.\nΟ Αμπάς κάλεσε τον Τραμπ να αναθεωρήσει τις αποφάσεις του για την Ιερουσαλήμ και την UNRWA που, όπως είπε, υπονομεύουν τη λύση των δύο κρατών. «Με όλες αυτές τις αποφάσεις, η (αμερικανική) κυβέρνηση αποκήρυξε όλες τις προηγούμενες δεσμεύσεις των ΗΠΑ και υπονόμευσε τη λύση των δύο κρατών.\nΕπαναλαμβάνω την έκκλησή μου στον πρόεδρο Τραμπ να ανακαλέσει τις αποφάσεις και τα διατάγματα για την Ιερουσαλήμ, τους πρόσφυγες και τους οικισμούς», τόνισε.\nTags: ΑΜΠΑΣΓΕΝΙΚΗ ΣΥΝΕΛΕΥΣΗΕΙΔΗΣΕΙΣΗΠΑΟΗΕΠΑΛΑΙΣΤΙΝΙΑΚΟΤΡΑΜΠ


Αναστάσιος: Συνάντηση Αρχιεπισκόπου Κύπρου Χρυσοστόμου με τον Υπουργό Παιδείας, Επιθεωρητές και Λειτουργούς του Υπουργείου Παιδείας και Πολιτισμού (7 Φεβρουαρίου 2017)\nΣυνάντηση Αρχιεπισκόπου Κύπρου Χρυσοστόμου με τον Υπουργό Παιδείας, Επιθεωρητές και Λειτουργούς του Υπουργείου Παιδείας και Πολιτισμού (7 Φεβρουαρίου 2017)\nΟ Μακαριώτατος Αρχιεπίσκοπος Κύπρου κ.κ. Χρυσόστομος, μέσα στα πλαίσια της αγαστής συνεργασίας της Εκκλησίας της Κύπρου με το Υπουργείο Παιδείας και Πολιτισμού προσέφερε γεύμα την Τρίτη, 7 Φεβρουαρίου 2017, στον Υπουργό Παιδείας και Πολιτισμού, σε Επιθεωρητές και Λειτουργούς του Υπουγείου Παιδείας και Πολιτισμού.\nΚαλωσόρισμα της Α.Μ. του Αρχιεπισκόπου Κύπρου κ. κ. Χρυσοστόμου προς τα στελέχη του Υπουργείου Παιδείας και Πολιτισμού\nΟμιλία του Σεβασμιωτάτου Μητροπολίτου Μεσσηνίας κ. Χρυσοστόμου προς τα στελέχη του Υπουργείου Παιδείας και Πολιτισμού με θέμα: «Οι κοινωνικές αξίες στα όρια της χριστιανικής ηθικής και οντολογίας»\nΧαιρετισμός του Υπουργού Παιδείας και Πολιτισμού κ. Κώστα Καδή με την ευκαιρίας της συνάντησης του Μακαριωτάτου Αρχιεπισκόπου Κύπρου κ.κ. Χρυσοστόμου με τα στελέχη του Υπουργείου Παιδείας και Πολιτισμού\nΣτην Αθήνα καλά κρατά ο πόλεμος\nστην Λευκωσία η συνεργασία.\n10 Φεβρουαρίου 2017 - 8:27 μ.μ.


04 | Σεπτεμβρίου | 2017 | Anarchy press gr\nΗ συμφωνία Ναζισμού-Κομμουνισμού και τα άμεσα αποτελέσματά της\n4 Σεπτεμβρίου 2017 – 23:13\nΚάθε εξουσία, δημοκρατική, σοσιαλιστική, αριστερή, κομμουνιστική, φασιστική ή εθνικοσοσιαλιστική –αλλά και οποιαδήποτε εξουσιαστική παραλλαγή– έχει εγκληματική φύση. Πολλές φορές, μάλιστα, πίσω από την προμετωπίδα της προόδου και την απελευθερώσεως, πραγματοποιούνται περισσότερα και πιο βάναυσα εγκλήματα από αυτά που πραγματοποιούν οι «αντιδραστικοί».\nΣτις 14 Αυγούστου 1939, ο Γερμανός υπουργός Εξωτερικών Ρίμπεντροπ πρότεινε να μεταβεί στη Μόσχα για μια ευρύτατη συμφωνία με τους Σοβιετικούς ιθύνοντες. Από την επομένη κιόλας, ο Στάλιν το δέχτηκε.\nΣτις 19 Αυγούστου 1939, Γερμανοί και Σοβιετικοί υπέγραψαν μια εμπορική συμφωνία την οποία διαπραγματεύονταν από τα τέλη του 1938 και η οποία προσέφερε υπέρ το δέον πλεονεκτήματα προς την κομμουνιστική Ρωσσία. Το ίδιο βράδυ, οι Σοβιετικοί αποδέχτηκαν και την μετάβαση του Ρίμπεντροπ στη Μόσχα για την υπογραφή ενός συμφώνου μη-επιθέσεως, το οποίο είχεν ήδη επεξεργαστεί η σοβιετική πλευρά και το οποίο είχε μεταβιβαστεί αμέσως στο Βερολίνο.\nΣτις 21 Αυγούστου 1939, η σοβιετική κυβέρνηση ανέστειλε τις διαπραγματεύσεις που διεξήγε με την αγγλο-γαλλική αποστολή η οποία είχε αφιχθεί στη Μόσχα στις 11 Αυγούστου, με σκοπό τη σύναψη συμφωνίας αμοιβαίας υποστήριξης μεταξύ των τριών μερών σε περίπτωση γερμανικής επίθεσης εναντίον κάποιας εκ των τριών χωρών. Από τις αρχές του 1939, η σοβιετική διπλωματία, κατευθυνόμενη από τον Βιατσεσλάβ Μολότωφ, απομακρυνόταν βαθμιαία από την ιδέα μιας συμφωνίας με τη Γαλλία και τη Μεγάλη Βρετανία, τις οποίες υποπτευόταν ότι ήταν έτοιμες να καταλήξουν σε ένα νέο Μόναχο εις βάρος των Πολωνών, γεγονός το οποίο θα άφηνε το προς ανατολάς πεδίο ελεύθερο στους Γερμανούς. Ενόσω οι διαπραγματεύσεις των Σοβιετικών από τη μια πλευρά και των Βρετανών και των Γάλλων από την άλλη κολλούσαν σε άλυτα προβλήματα –πώς, για παράδειγμα, σε περίπτωση γερμανικής επίθεσης κατά της Γαλλίας ο Κόκκινος Στρατός θα διέσχιζε την Πολωνία για να επιτεθεί στη Γερμανία– οι επαφές μεταξύ Σοβιετικών και Γερμανών αντιπροσώπων σε διάφορα επίπεδα έπαιρναν νέα τροπή. Συνέχεια →\nΑπό anarchypress | Αναρτήθηκε στις Αναλύσεις | Tagged συμφωνία Ναζισμού-Κομμουνισμού | Δεν επιτρέπεται σχολιασμός στο Η συμφωνία Ναζισμού-Κομμουνισμού και τα άμεσα αποτελέσματά της


Τα εύκολα δύσκολα ο Ολυμπιακός, αλλά «έπιασε» κορυφή - Onsports.gr\nOnsports team\t05 Ιανουαρίου 2018, 22:51\nΤα εύκολα δύσκολα ο Ολυμπιακός, αλλά «έπιασε» κορυφή\nΟ Ολυμπιακός ζορίστηκε στο τέταρτο δεκάλεπτο, όμως, έφτασε στη νίκη 87-80 επί της Αρμάνι και πλέον φιγουράρει στην κορυφή της βαθμολογίας της Euroleague μαζί με την ΤΣΣΚΑ\nΜε την νίκη τους αυτή οι Πειραιώτες «έπιασαν» και πάλι την ΤΣΣΚΑ Μόσχας στην κορυφή της βαθμολογίας. Από τους «ερυθρόλευκους» ξεχώρισαν οι Παπανικόλαου και Ουίλτζερ, αμφότεροι με 15 πόντους, ενώ πρώτος σκόρερ για τους φιλοξενούμενους ήταν ο Γκάουντλοκ με 20 πόντους.\nΟι «ερυθρόλευκοι» αυτή τη φορά στηρίχθηκαν περισσότερο στην επίθεσή τους παρά στην άμυνα. Με καλά ποσοστά από τα 6.75 έβαλαν τις βάσεις από τα μέσα της δεύτερης περιόδου, παίρνοντας σημαντική διαφορά που μπόρεσαν να διαχειριστούν μέχρι το τέλος.\nΟι Ιταλοί ξύπνησαν στο φινάλε, ζόρισαν τον Ολυμπιακό, όμως, δεν υπήρξε πανικός παρότι τα εύκολα έγιναν δύσκολο στο τελευταιο λεπτό. Από την Αρμάνι ξεχώρισαν οι Τζέρελς (15π.), Ταρζέφσκι (12π., 6 ριμπάουντ), ενώ ο Γκάουντλοκ άρχισε να σκοράρει (20π.), όταν όλα είχαν κριθεί.\nΜε 3 διαδοχικά τρίποντα, από Σπανούλη, Μάντζαρη και Πρίντεζη κατά σειρά, ξεκίνησε ο Ολυμπιακός για το 9-6. Ο Σπανούλης «όπλισε» ξανά έξω από τα 6.75 για το 14-6 (+8). Εκτοτε, η Αρμάνι κυνηγούσε στο σκορ, με τον Τζέρελς να ανεβάζει κυρίως το σκορ για τους Ιταλούς που έπαιξαν και με τον Κουζμίνσκας ήδη από την 1η περίοδο, έστω κι αν ο Λιθουανός NBAερ είχε κάνει μία μόνο προπόνηση με τη νέα ομάδα του. Πρίντεζης, Παπανικολάου και Παπαπέτρου, με τους 2 τελευταίους να μετρούν και από 5 ριμπάουντ, έκαναν σημαντική δουλειά στην επίθεση για το +11, 24-13, ενώ ο Ουίλτζερ πέτυχε τους 2 τελευταίους πόντους πριν την ανάπαυλα, 26-17. Η Αρμάνι, από καλάθια των Κουζμίνσκας και Τζέρελς μείωσε στους 5, 26-21, αλλά οι «ερυθρόλευκοι» απάντησαν με σερί 6-0, 32-21. Ο Κάιλ Ουίλτζερ ήταν σε εξαιρετική βραδιά και φτάνοντας τους 12 πόντους με 2/3 τρίποντα σε 8:30 λεπτά συμμετόχης, διαμόρφωσε το 39-23. Η ομάδα του Πειραιά είχε πετύχει ήδη 7 τρίποντα (στα 13 στο ημίχρονο) έναντι 1/9 για την Αρμάνι. Ο Σπανούλης έπαιζε ομαδικά (9π.) μετρώντας τις 4 από τις 11 ασίστ του Ολυμπιακού στο πρώτο μέρος (4 οι Ιταλοί). Ο Νικολα Μιλουτίνοβ δεν είχε πατήσει παρκέ, αλλά μπήκε 3 τελευταία λεπτά πριν το ημίχρονο. Το +16, 46-30 ήταν η μεγαλύτερη διαφορά, και παρά τους 9π. από Τζέρελς και Ταρζέφσκι και τους 8 του Γκάουντλοκ, οι Ιταλοί πήγαν στα αποδυτήρια στο -14 (48-34).\nΜε τρίποντο του Μάντζαρη, ο Ολυμπιακός ξέφυγε και με +17, 53-36. Η Αρμάνι έβρισκε λύσεις από Τζέρελς, Ταρζέφσκι και Μίτσοφ, αλλά ο Ολυμπιακός ήταν πολύ καλός επιθετικά για να ανησυχήσει για τη διαφορά. Ο Κώστας Παπανικολάου βγήκε μπροστά σε αυτή την 3η περίοδο φτάνοντας τους 12 πόντους, ο Μπόγρης έμεινε αρκετή ώρα στο παρκέ, μαζεύοντας αμυντικά ριμπάουντ και ο Ιωάννης Παπαπέτρου «έγραψε» το 70-53, σκορ 3ης περιόδου. Στην 4η περίοδο, ο Ολυμπιακός ξέφυγε και με +18, 74-56. Όμως, οι παίκτες του Γιάννη Σφαιρόπουλου χαλάρωσαν, έπαψαν να πιέζουν στην άμυνα, προς δυσαρέσκεια του προπονητή τους, με αποτέλεσμα, η Αρμάνι να κάνει επιμέρους σκορ 27-17, ενώ πλησίασε και στους 5, 85-80, 14 δεύτερα πριν τη λήξη. Με 2/2 βολές του Σπανούλη, ο Ολυμπιακός εφτασε στο τελικό, 87-80.


Murer: Anatomie eines Prozesses (2018) ταινία online ελληνικους υποτιτλους Ταινίες του 2018 greek subs\nΑρχική » Ταινίες του 2018 » Murer: Anatomie eines Prozesses (2018)\nΓια να δείτε ταινιες Murer: Anatomie eines Prozesses (2018) online ελληνικούς υποτιτλους (greek subs) από κινητό ή tablet σας επιλέξτε Ταινίες online Mobile Version\nΗμερομηνία κυκλοφορίας: 15 March 2018 (Austria)\nkeywords: austria, former ss officer, 1960s, trial, war criminal\nΘα λάβετε ειδοποίηση όταν προστεθεί νέο επεισόδιο η ανανεωθούν τα link Murer: Anatomie eines Prozesses (2018)\nΤαινία Murer: Anatomie eines Prozesses (2018) Ταινίες του 2018 online\nΠροβολές: 3 099\nΠροστέθηκε: 2021-03-12 18:25\nΤελευταία σχόλια για την ταινία Murer: Anatomie eines Prozesses (2018) Greek subtitles 4\nκεννεντυ 2021-04-26 02:04 Positive Comment\nΕξαιρετικη ταινία, κρίμα που απ οτι φαίνεται δεν προβλήθηκε ποτε σε σινεμά στην Ελλάδα...\ncinephile22 2021-04-02 07:09 Positive Comment\nmairoulix μια εξαιρετική πρόταση, τόσο από πλευράς ιστορικής σημασίας, όσο και από αναπαράσταση των γεγονότων. Ευχαριστώ!\nΟ Christian Frosch, μεταφέροντας τη διεξαγωγή της δίκης του ναζί εγκληματία Franz Murer με μια σύνθετη και σωστά μετρημένη κατεύθυνση, κατηγορεί το έθνος του και την αυστριακή κοινωνία του χθες και του σήμερα.\nΟ Franz Murer ή ο Χασάπης του Βίλνιους (σημερινή Βίλνα πρωτεύουσα και μεγαλύτερη πόλη της Λιθουανίας), μεταξύ του 1941 και του 1943 διετέλεσε υπεύθυνος για τις «εβραϊκές υποθέσεις» στο γκέτο που ήταν τότε γνωστό ως η «Ιερουσαλήμ της Λιθουανίας». Πριν από τον πόλεμο, είχε πληθυσμό περίπου 80.000 Εβραίους, μετά τον πόλεμο περίπου 250.\nΉταν γνωστός ως σαδιστής που έδειξε ιδιαίτερη σκληρότητα απέναντι τους Εβραίους.\nΗ ταινία θα έπρεπε να ονομάζεται η παρωδία μιας δίκης και είναι εξαιρετική. Το γεγονός ότι ήταν στα γερμανικά και στα εβραϊκά εν με ενόχλησε αντίθετα την έκανε πιο αυθεντική!\nmairoulix 2021-03-17 23:56 Positive Comment\nΔυνατη ιστορικη, βιογαφικη ταινια. Ενδιαφερουσα για οσους εξιταρονται με δικανικες αγορευσεις εισαγγελεως, δικηγορων κλπ\nΚι αν δεν ηταν στα γερμανικα και εβραϊκα, θα ηταν η τελεια ταινια. Μπραβο\nBarbarella 2021-03-13 00:57\nΜεταφραστη τιτλου *(αποδωση απ τα γερμανικα)\nΜουρερ- Η ανατομια μιας διαδικασιας\ntt7106506 2015/tt7106506.mp4 M_KyYWphIXw 7.1 444 German, Yiddish, Hebrew Austria, Luxembourg


Έχω pac man frog! - Αμφίβια - Reptiles Greece\nΣτις 21 Απριλίου αγόρασα έναν κερασφόρο βάτραχο ή pac man frog (Ceratophrys cranwelli) από το feeders.gr. Είδος που έψαχνα καιρό, γιατί γίνεται αρκετά μεγάλο, τρώει τα πάντα και είναι αρκετά εύκολο. Ανέβαλλα τη δημοσίευση του θέματος για λίγο καιρο΄, επειδή ανησυχούσα γιατί δεν έτρωγε μόνος του για ένα διάστημα.\nΌταν τον πήρα ήταν γύρω στα 3-4 εκατοστά, μικρός και στρουμπουλός. Επειδή το κουτί στον οποίον μου τον έδωσαν δεν ήταν μικ΄ρο αναλογικά με το μέγεθός του, για τις πρώτες δύο μέρες τον άφησα εκεί, φροντίζοντας τα χαρτιά να έχουν υγρασία. Τα διάφανα ωστόσο τοιχώματα τον στρέσαραν, και μπορεί να πηδούσε στο τοίχωμα και να προσπαθούσε να σκαρφαλώσει από μια γωνιά για λίγα δευτερόλεπτα, μετά θα έπεφτε στο πλάι και θα σταματούσε την προσπάθει ασαν αδρανής που είναι. Τη δεύτερη μέρα του έδωσα γεωσκώληκες κομμένους, αλλά δεν τους έφαγε. Μετά, επειδή φοβόμουν αρκετά μήπως είχε πρόβλημα, του άνοιξα το στόμα και τους έβαλα μέσα, και τους έφαγε. Αμέσως μετά τον μετακίνησα σ'ένα μεγαλύτερο χώρο, ενα φαουνάκι με βρεγμένο χαρτί, χαρτιά από τις δύο μεριές να καλύτπουν τα τοιχώματα, κι ένα μεγάλο ξερό φύλλο φίκου για να χώνεται από κάτω. Βρήκε μια γωνία και χώθηκε εκεί, και αν παρέμενε λίγο καιρό εκεί, θα έσχιζε ένα στρόγγυλο κομμάτι στα χαρτιά, όσο δηλαδή το σώμα του, και θα έμπαινε μέσα. Είχα την εντύπωση πως κάποια από τα έντομα που έβαζα μέσα έφευγαν, οπότε τα έτρωγε, κι επίσης είχε χέσει δύο φορές. Με είχε απογοητεύσει ωστόσο σαν είδος, γιατί ουδεμία σχέση είχε μ'αυτά που βλέπουμε στο Youtube, αφού εκείνα τρώνε ό,τι τα δίνεις ακόμα και σε ανοιχτό χώρο, ενώ αυτό ήταν μία φοβισμένη μπαλίτσα που δεν έτρωγε σχεδόν καθόλου. Τελικά αντί για χαρτί του έβαλ υγρή τύρφη και λίγα βρύα πάνω. Πήγε στη μέση, έσκαψε και χάθηκε στο βάθος. Τις επομένες μέρες όμως άρχισε ν'ανεβαίνει. Το Σάββατο στις 2 Μαΐου του έκανα πάλι asist feeding με 3 κατσαρίδες κόκκινους δρομείς κι ένα μελοσκούληκο, τα οποία έφαγε αμέσως. Ήθελε δηλαδή να φάει, αλλά για κάποιον λόγο δεν έπιανε μόνος του τα έντομα. Έπειτα τον άφησα για 4 μέρες ατάιστο, και την Τετάρτη στις 6 του μηνός τυ έριξα τρεις κατσαρίδες κόκκινους δρομείς τη μέρα. Μετά από λίγο δεν έφυγε κανένας, Πήρα τους δύο, και το βράδυ έριξα ακόμα έναν μεγαλύτερο. Την επόμενη μέρα και οι δύο έλειπαν, ενώ ο βάτραχος ήταν αρκετά στρουμπουλεμένος! Το βράδυ έριξα ακόμα μία, και σήμερα έλειπε κι αυτή. Οπότε άρχισε να τρώει μόνος του και κανονικά. Κατά τα άλλα έχει σωστή συμπεριφορά για το είδος του, δηλαδή θάβεται σ'ένα σημείο με το κεφάλι λίγο εκτός, και σπάνια αλλάζει θέση. Ο Χώρος του βρίσκεται κοντά στη λάμπα του γενειοφόρου δράκου, αλλά δε φαίνεται να θερμορρυθμίζεται καθόλου. Μάλλον θα τον πάρω από εκεί. Έχω παρατηρήσει απλώς ότι τη μέρα, που έχει περισσότερη ζέστη, κατεβαίνει βαθύτερα στο έδαφος. Ανυπομονώ να μεγαλώσει και να γίνει η μηχανή φαγητού που υποτίθεται είναι. Απ'ό,τι διάβασα, μεγαλώνουν γρήγορα και τα μεγαλύτερα άτομα δεν κρύβονται τόσο πολύ.\nEdited by Captainhook, 08 May 2015 - 04:35 PM.\nPosted 14 May 2015 - 03:03 AM\nΣήμερα έφαγε 4 μικρές κατσαρίδες Αργεντινής και 5 μικρά superworms το ένα μετά το άλλο. Δηλαδή το γεύμα για 2 περίπου λοφιοφόρα γκέκο το έφαγε ένα βατραχάκι 4-5 εκατοστών! Ήταν θαμμένος αρκετά βαθιά στο υπόστρωμα για όλη τη μέρα, αλλά μέσα στο βράδυ βγήκε στην επιφάνεια και ήταν έτοιμος να φάει τα πάντα. Μπορεί και να μπορούσε να φάει περισότερο, αλλά δεν του έδωσα. Στο τέλος έγινε σαν μια μικρή παραφουσκωμένη μπαλίτσα.\nΘεραπεία πιθανής ελαφράς εντερικής απόφραξης\nΕνώ ο βάτραχός μου έτρωγε καλά, σιγά-σιγά άρχισα να παρατηρώ πρόβλημα. Στις 14 Μαΐου έφαγε τη μεγάλη ποσότητα που προανέφερα, και στρουμπούλεψε πολύ. Το βράδυ στις 15 έφαγε ακόμα ένα αλευροσκούληκο. Έκτοτε παρέμενε στρουμπουλεμένος, και δε φαινόταν να ξεφουσκώνει. Στις 20 έχεσε, και έφαγε μετά μονο ένα αλευροσκούληκο. Πολύ παράξενο μου φαινόταν αυτό, επειδή κανονικά τρώει το είδος του πολύ περισσότερο. Άρχισα να υποψιάζομαι πως κατάπιε αρκετό υπόστρωμα, και μάλιστα βρύα που είναι σχετικά σκληρά και άπεπτα, αλά μπορεί και κα΄νενα μπαλάκι τύρφης. Τελικά στις 21 του άλαξα υπόστρωμα, και στον πυθμένα βρήκα 4 ζωντανά αλευροσκούληκα, απ’αυτά που τα είχα δώσει στις 20 αλλά δεν έφαγε. Τώρα αντί για τύρφη με βρύα από πάνω έβαλα τυρφούχο φυτόχωμα με λίγα βρύα σε μια γωνία μονο. Την πρώτη μέρα ήταν χωμένος το υπόστρωμα, αλλά τις επόμενες κα΄θε βράδυ ανέβαινε στην επιφάνεια, αλλά δεν έτρωγε. Στις 25 του έδωσα 3 αλευροσκούληκα και 4 αργεντινές κατσαρίδες, εκ των οποίων την άλλη μέρα τις 3 κατσαρίδες τις βρήκα λίγο θαμμένες, και κατάφερα να βγάλω 2 αλευροσκούληκα. Μάλλον δεν έφαγε τίποτα, και τα έντομα κρύφτηκαν. Η κοιλιά του εξακολουθούσε να φαίνεται διογκωμένη, και προς τα πίσω έιχε ένα μεγάλο, σκληρό εγκάρσιο αντικείμενο. Στις 28, 8 ημέρες χωρίς τροφή, του έδωσα με υποβοηθούμενη σίτιση ενα αλευροσκούληκο, και φούσκωσε ακόμα περισσότερο. Τον άφησα όμως στην ησυχία του. προχθες στις 1 Ιουνίου θορυβήθηκα, επειδή το δέρμα του μου φάνηκε πολύ πιο βλενώδες από το κανονικό, αλλά μπορεί να ήταν λόγο υγρασίας. Παρόλα αυτά ως τώρα δεν υπήρχε κανένα ίχνος περιττώματος στο χώρο του, ούτε καν μυρωδιά.\nΧθες το βράδυ λοιπόν αποφάσισα να εφαρμόσω τη θεραπεία που προτείνουν για τέτοιες περιπτώσεις, δηλαδή την τοποθέτηση του βατράχου στο νερό, και καλύτερα σε ζεστό νερό. Τον έβαλα λοιπόν σε ένα κυπελλάκι από γιαούρτι με καπάκι που κλείνει, γεμισμένο με αρκετό νερό, αλλά όχι τόσο πολύ ώστε ν’αναγκάζεται συνεχώς να κολυμπάει. Άδειασα δηλαδή το παραπάνω νερό και τον έβαλα μέσα. Έπειτα τον τοποθέτησα κοντά στη λάμπα του δράκου πάνω στο τερράριό του, όπου πιάνει περίπου 25-28 βαθμούς. Σε είκοσι λεπτά δεν έγινε τίποτα. Μετά από μία ώρα, άνοιξα το καπάκι για να δω τι γίνεται, αλλά τίποτα. Σύντομα όμως ξαφνικά το νερό έγινε καφέ και μύριζε κάπως, οπότε είχε χέσει. Το άδειασα αμέσως, και δεν πρόσεξα αν είχε άπεπτα σώματα μέσα. Τώρα φαίνεται πολύ πιο ξεφούσκωτος. Και ίσως να μπορεί να ξαναφάει από αύριο.\nΣυμπέρασμα: Ακόμα και ανθεκτικότατα είδη όπως αυτό μπορούν να έχουν προβλήματα, κι επίσης αν δεν ταΐζουμε με λαβίδα αποφεύγουμε τα πολλά άπεπτα υλικά, προτιμώντας το λεπτόκοκκο απλό χώμα.\nΔεν εχω γνωση απο βατραχια, το μονο που μπορω να προτεινω ειναι να του δινεις μικροτερες ποσοτητες φαγητου αλλα πιο συχνα. Freaks are the much needed escape from the humdrum. They are poetry.my facebookGrammostola rosea 0.1Heterodon nasicus 1.1Felis catus 1.0\nPosted 05 June 2015 - 01:53 AM\nΓίνεται κι αυτό, αλλά είναι καταναλωτές μεγάλων ποσοτήτων αραιά στη φύση.\nAmphibian Forum Helper\nΕνέργησες πολυ σωστα και οπως λες μαλλον εχει καταπιει υποστρωμα, τα βρυα ειναι επικίνδυνα η τυρφη δεν ειναι προβλημα,οχι οτι ειναι καλο για το ζωο αλλα και στη φυση συμβαινει συχνα να ¨τρωνε¨ χωμα. Ενημερωτικα , δεν θα πρεπει να εχουμε στο τερρα του pac man χαλικακια,βοτσαλακια κτλ. για να αποφύγουμε την καταποσή τους. Επειδη οπως λες το βατραχακι ειναι μικρο θα σου προτεινα να το τα'ι'ζεις προς το παρον τροφες ποιο μαλακες πχ μεταξοσκωληκες νυχτας , wax worms και super worms ,γρυλους και κατσαριδες αργεντινης σε μικροτερες ποσοτητες λογω του πιο σκληρου κελυφους. Δηλαδη σε ενα γευμα εγω θα έδινα 2/3 π.χ super worms 1/3 γρυλους μεχρι να αναπτυχθει λιγο ακομα.\nEdited by olist, 05 June 2015 - 04:19 PM.\nΚι εγώ superworm δίνω, κι αυτά μου δημιουργούν το πρόβλημα. Είναι πολύ σκληρά, πιο σκληρά από όσα έντομα είπες, και κάθονται πολές μέρες στην κοιλιά. Επίσης Όλα τα έντομα εκτός από κατσαρίδες red runners και τους γρύλλους, που δεν έχω δώσει ακόμα, χώνονται στο έδαφος αν δεν τα φάει αμέσως, και γι'αυτό χάνω σε κάθε τάισμα μερικά έντομα.\nΕλπιζω να ηταν κατι περιστασιακο που δεν θα ξαναγινει γιατι το pacman ειναι << μηχανη φαγητου>> οπως λενε..\nΕνημερωσε μας παντως για την εξελιξη του Back to top\nΕντάξει έφαγε 5 superworms και δύο αργεντινές, αλλά του τα έφερνα πολύ κοντά και τον πείραζα μ'αυτά για ν'ανοίξει το στόμα του και να τα φάει. Κι εγώ μηχανή φαγητού περίμενα να είναι, αλλά για διάφορους λόγους κόβει το φαγητό. Τώρα με τα περιττώματα, στην αρχή όταν τον πήρα από στρες ίσως, άλλες φορές όταν χωνεύει για μέρες και δε βάζει τίποτα στο στόμα του, και δεν έχει μάθει να τρώει από λαβίδα. Αν έτρωγε από λαβίδα, δε θα ανησυχούσα όπως τώρα που αφήνω τα έντομα στο τερράριό του και χώνονται στο χώμα και δεν τα βρίσκει ποτέ.\nPosted 13 June 2015 - 11:28 AM\nΠλέον αφοδεύει και τρώει κανονικά.\nΤην Τρίτη, 16 Ιουνίου, ο βάτραχος έφαγε τρεις πασπαλισμένους γρύλλους. Είχα ρίξει αρκετό νερό στο χώμα του, και μέσα στη μέρα βγήκε στην επιφάνεια. Όταν όμως άνοιξα το τερράριο για να δω τι γίνεται, άρχισε να μαζεύεται στην τρύπα του σκάβοντας προς τα πίσω, επειδή μάλλον ενοχλήθηκε. Μετά του έριξα έναν πασπαλισμένο γρύλλο μπροστά του και πετάχτηκε σαν πύραυλος να τον πιάσει! Έπιασε ακόμα έναν στη γωνία, κι ακόμα έναν κατά μήκος του τοιχώματος. Μετά επέστρεψε στην τρύπα του, αν και το βράδυ τον βρήκα χωμένο σε άλλο σημείο του τέρρα. Μου έκαναν εντύπωση τα τεράστια για το είδος του άλματα που έκανε για να πιάσει τα έντομα.\nΕπίσης τον μετακίνησα μακριά από κάθε θερμή πηγή, αφού η θερμοκρασία του χώρου του είναι πολύ υψηλή, φτάνει και τους 32 βαθμούς τη μέρα.\nPosted 18 June 2015 - 09:41 PM\nΜία ερώτηση που είχα εξ αρχής..\nΓιατί δεν τον ταΐζεις στο στόμα;;\nPosted 19 June 2015 - 12:51 AM\nΚαι σήμερα έφαγε 5 πασπαλισμένους γρύλλους, και ίσως μια μικρή κατσαρίδα Αργεντινής - δεν την είδα να την τρώει αυτήν. Πλέον έχει φουσκώσει υπερβολικά και απορώ πότε θα ξανααδειάσει. Πιστεύω σε 5-7 μέρες θα μπορεί να ξαναφάει.\nΚατάσκοπε, δεν ξέρω αν κάνει ςπλάκα ή αν σοβαρολογείς μ'αυτό που λες. Εννοείς με λαβίδα ή να τα δίνω μπροστά στο στόμα του; Αυτό το έκανα στην αρχή απ'το άγχος μου επειδή δεν έτρωγε, σαν μια μορφή asist feeding που πλησίαζε πολύ το force feeding. Δεν το κάνω πλέον, ούτε θέλω. Τον πείραζα δηλαδή με το έντομο, και σε σπάνιες περιπτώσεις, άνοιγε το στόμα και το δάγκωνε. Συνήθως αν το κάνω αυτό το μο΄νο που θα καταφέρω είναι να τον ενοχλήσω και να τον κάνω να σκάψει πιο βαθιά στην τρύπα του. Και αφού μπορεί να τα πιάσει μόνος του, γιατί να το κάνω άλλωστε; Πλέον το υπόστρωμα είναι και ασφαλέστερο. Επίσης έτσι μπορώ να τον παρατηρώ πώς τρώει με φυσικό τρόπο, κι εκ΄τος αυτού θέλω τα ζώα μου να τρώνε αυτόνομα, δηλαδή υπεισέρχεται και ο ιδεολογικός παράγοντας. Άλλο να δώσεις με το χέρι σ'ένα ζωό τροφή και να την δεχτεί, κι άλο να το εξαρτήσεις απ'αυτό. Και εκτός απ'αυτό, το να ταΐζεις στο στπομα έχει και μια άλη παρενέργεια. Το ζώο, επειδή συνηθίζει το φαγητό να έρχεται από ένα μακρύ πράγμα, μπορεί να δαγκώσει το χέρι σου, νομίζοντας πως έχει φαγητό. Δεν ξέρω κατά πόσο ισχύει αυτό, αλά ο δικός μου δε με δάγκωσε καμία φορά έως τώρα. Έχει συνδυάσει το χέρι μου με διατάραξη του περιβάλλοντός του, κι αν πάω να τον πιάσω είτε ακίνητος θα μείνει, είτε θα προσπαθήσει να χωθεί πιο κάτω, ιδίως αν κουνάω το χέρι.Καλύτερα να φοβάται παρά να δαγκώνει, ιδίως αν ενηλικιωθεί.\nΛαβίδα και να κρατάς την τροφή μπροστά του εννοώ..\nΟύτε assist, ούτε force feeding..\nΕπίσης γιατί να κάνω πλάκα;;\nEdited by LaCatascopa, 19 June 2015 - 09:54 AM.\nΚοίταξε, επειδή ακούω διάφορες περίεργες τέτοιου τύπου ερωτήσεις από Ρένθεν αυτό το διάστημα, και ο τρόπος που την διατύπωσες μου θύμισε Ρένθεν, γι'αυτό παραξενεύτηκα. Αν μου έλεγες να το ταίζω με λαβίδα δε θα μου φαινόταν αστείο.\nΕ, μπορεί να τον μάθω να τρώει κι έτσι, θα είναι αυτό σίγουρα χρήσιμο για ακίνητα θηράματα ή για όσα χώνονται στο έδαφος αμέσως. Αλλιώς, με τα άλλα έντομα, θέλω να τον παρακολουθώ να κυνηγάει μόνος του. Τη μία στιγμή είναι απλώς μια μπαλίτσα που δεν κάνει τίποτα και το έντομο κόβει βόλτες, αμέσως μετά έχει πεταχτεί και κρατάει με δύναμη το έντομο στα σαγόνια της.\nPosted 14 July 2015 - 10:22 PM\nΤον αναβάθμισα τον βάτραχο. Τώρα που μεγάλωσε, του δίνω μεγαλύτερα έντομα, συνήθως ημιενήλικες κατσαρίδες Αργεντινής 3-4 εκατοστών. Άρχισα να του δίνω μεγάλα από τις 6 Ιουλίου. Τις βλέπει κι αμέσως τις πιάνει, μετά τις δαγκώνει και σιγά-σιγά τις καταπίνει. Τις μεγάλες δεν τις καταπίνει με τη μία, αλλά με επιμονή όλα κατεβαίνουν. Τόσο δυνατά τις κρατάει, που τις δισδιαστατοποιεί. Μια φορά πήγα να μετακινήσω μία, μήπως και δε μπορούσε να την καταπιεί, αλ΄λα τελικά σήκωσα το έντομο μαζί με το βάτραχο, για να καταλάβετε πόσο δυνατά τις δαγκώνει! Όταν έχει φάει πολύ καλά - συνήθως τρώει 2-3 τέτοιες μεγάλες κατσαρίδες -, μπορεί να μείνει πάνω από 24 ώρες κάτω απ'το έδαφος χωρίς να φανεί καθόλου, αλλιώς βγαίνει απ'την τρύπα στην επιφάνεια το βράδυ. Αν είναι πεινασμένος ωστόσο και μπορεί να δει το έντομο θα φάει οποιαδήποτε ώρα της ημέρας. Δε δαγκώνει, αλλά μ'έχει μπερδέψει με φαγητό δύο φορές. Τη μία έβαλα το δάχτυλό μου επίτηδες όταν του έδινα πολλλά και μικρά αλευροσκούληκα, την άλλη πήγα να διώξω μια αργεντινή που είχε περάσει κάτω απ'το σαγόνι του και δεν την έβλεπε για να την πιάσει. Και τις δύο φορές, με χτύπησε με τη γλώσσα του και με άφησε αμέσως. Γενικά είναι ένας μικρός αδίστακτος δολοφόνος. Σε λίγο θα πρέπει ν'αρχίζει να τρώει και σπονδυλωτά.\nPosted 10 August 2015 - 03:15 PM\nΣήμερα έφαγε δύο νεογέννητους αποψυγμένους αρουραίους και μια μεσαία αργεντινή κατσαρίδα, και χθες είχε φάει άλλες δύο μικρότερες αργεντινές. Θα μπορούσε να φάει και μεγαλύτερο θήραμα. Μέρα με τη μέρα μεγαλώνει.\nPosted 11 August 2015 - 11:57 AM\nΜια χαρα τα γραφεις αλλα θα μου αρεσε να δω και ενα βιντεακι Το οπτικοακουστικο υλικο εχει αλλη χαρη.. Edited by olist, 11 August 2015 - 11:58 AM.\nPosted 24 September 2015 - 01:54 AM\nΒίντεο ακόμα δεν έκανα, ούτε φωτογραφίες έβγαλα ενώ τρώει, αλλά πρέπει. Πρέπει να διαλέξω όμως κατάλληλα, εντυπωσιακά θηράματα.\nΛοιπόν στο τέλος του Αυγούστου είχε πάλι μια μικρή εντερική ενσφήνωση, την οποία θεράπευσα πάλι με ζεστό νερό. Πιστεύω ότι ευθύνονταν οι αυξομειώσεις στην υγρασία του εδάφους ενώ ο βάτραχος είχε τροφή στο πεπτικό του σύστημα. Μετά, με μονίμως υγρό έδαφος, δεν υπήρχε πρόβλημα. Από τότε τρώει κατσαρίδες Αργεντινής, νεογέννητους αρουραίους και μια φορά ψάρια γκάπι. Σήμερα τον αναβάθμισα σε μεγαλύτερα θηράματα κι έφαγε δύο superworms, τρεις ακρίδες ενήλικες, δύο μεσαίες κατσαρίδες Αργεντινής και ένα fuzzy αρουραίου, που μπορεί να ήταν και το ένα τρίτο του σώματός του. Πιστεύω τώρα σε 10 μέρες θα ξαναζητήσει φαΐ. Συνήθως όταν χωνεύει είναι μισοθαμμένος, ή συνήθως εντελώς θαμμένος, μέσα στο υπόστρομα, ενώ όταν θέλει να φάει βγαίνει στην επιφάνεια το βράδυ και απλώς περιμένει, συνήθως λίγο πιο πέρα από την τρύπα του.\nΕπίσης σήμερα τον μέτρησα με τη μεζούρ ακαι ήταν 9 εκατοστά. Από τα 4-5 εκατοστά που τον αγόρασα, νούμερο από αδρή εκτίμηση κι όχι από μέτρηση, μεγάλωσε αρκετά. Βρίσκεται πλέον δηλαδή στη ζώνη των μεγεθώνν για τα ενήλικα άτομα του είδους, αν και πιστεύω θα μεγαλώσει περισσότερο. Το δάγκωμα του επίσης είναι πιο δυνατό απ'ό,τι παλιά, αν τύχει και με δαγκώσει κατά λάθος, ενώ το υπεροστέινό του κρανίο και οι οστέινές του πλάκες έχουν διευρυνθεί αρκετά.\nΤον έβαλα σε χειμέρία νάρκη από τις 16 Νοεμβρίου μέχρι τις 27 Φεβρουαρίου. Κανονικά θα τον ξυπνούσα 15 Μαρτίου ή και πιο μετά, αλλά επειδή είχε καλό καιρό ειπα να τον ξυπνήσω πιο νωρίς. Του έβαλα απλώς παραπάνω χώμα, σχετικά στεγνό, και τον άφησα να σκάψει μέχρι κάτω. Τον έβαλα το βράδυ στις 14 Νοεμβρίου, στις 15 Βγήκε στην επιφάνεια, και μετά ξαναμπήκε. Μόνο μια φορά τον έβγαλα έξω τον Ιανουάριο για να δω πώς είναι, αν και τον αποκάλυπτ αλίγο κι άλλες φορές. Σιγά-σιγά σχημάτισε κουκούλι για προστασία. Στις 27 Φεβρουαρίου ήθελα να τον ξυπνήσω με φυσικό τρόπο, γι'αυτό τον έβγαλα στη βροχή. Όχι ότι έχουν διαφορά οι τρόποι ξυπνήματος, απλά το έκανα για να δω πώς θ'αντιδράσει. Πριν καλά καλά προλάβει να βραχεί η επιφάνεια του χώματός, βγήκε ο μισός στην επιφάνεια. Καλυπτόταν από στεγνό, θαμπό, ζαρωμένο και σαν χαρτί δέρμα, το οποίο ήταν το κουκούλι του. Αμέσως τον έβαλα σε δοχείο με χλιαρό νερό, όπου το αφαίρεσε μόνος του. Αν και λέγεται κουκούλι, κανονικά είναι πολύ λεπτό, σαν μεμβράνη. Μετά άλλαξα το νερό γιατί σιγουρα θα κατούρησε με΄σα και τον άφησα άλλα 15 λεπτά να αφυδατωθεί, και τον επέστρεψα στο χώρο του, που εντωμεταξύ είχα διαβρέξει το χώμα. Ξεκίνησα να τον ταΐζω από την άλλη μέρα. Το διάστημα αυτό τρώει σαλιγκάρια, κατσαρίδες Αργεντινής και superworms. Χθες ο πατέρας μου τον άκουσε να κωάζει. Εγώ δεν ήμουν εκεί. Σήμερα τον ξέθαψα για να τον κοιτάξω καλύτερα. Από κάτω έχει λίγο καφέ στο σαγόνι, και έχει κάτι εξογκώματα στα μπροστινά πόδια που μπορεί να είναι γαμήλιες βεντούζες. Οπότε είναι αρσενικό! Άρα λάθος τον έλεγα Μπαλίτσα τόσο καιρό, θα πρέπει να μετονομαστεί σε Μπαλούλης (πάλι ένα παραπλανητικό όνομα που αποκρύπτει την πραγματική του φύση ως μηχανής φαγητού). Από τη μία είναι καλό που ξέρω το φύλο του, από την άλλη λυπήθηκα ότι δε θα φτάσει ποτέ σε μεγέθη ρεκόρ, όντας αρσενικό και άρα μικρότερο.\nAlso tagged with one or more of these keywords: Ceratophrys cranwelli, pac man frog, κερασφόρος βάτραχος, βάτραχος, αμφίβια, τερράριο, χώμα\nReptile forums → Γενικά Θέματα → Hibernation nation\nhibernation, χειμέρια νάρκη and 8 more...\nReptile forums → Σαύρες και Κροκοδείλια → Agamids → Κουτσούλησε πάνω στο ξύλο της\nτερράριο, γενειοφόρος δράκος and 3 more...\nReptile forums → Συνθήκες Κατοικίας → Καλό χαρτί για υπόστρωμα\nτερράριο, υπόστρωμα, χαρτί and 1 more...


Ποια είναι στ΄αλήθεια η εταιρεία Monsanto. Monsanto, ένα όνομα, μια πραγματικότητα που πολλοί από εμάς αγνοούνFoulsCode FoulsCode.com\nΠοια είναι στ΄αλήθεια η εταιρεία Monsanto. Monsanto, ένα όνομα, μια πραγματικότητα που πολλοί από εμάς αγνοούν


Τουρκία: Η οικονομία σε ύφεση με το φάσμα της φτώχειας να πλανάται πάνω από τη χώρα\nΟι τιμές ορισμένων τροφίμων, όπως του λαδιού ή των γαλακτοκομικών προϊόντων, αυξάνονται πλέον κάθε εβδομάδα\nΗ Γκιουλάι Αβσάρ έρχεται τακτικά σ’ αυτή την αγορά της παλιάς πόλης της Άγκυρας, η οποία φημίζεται για τις τιμές της που είναι φθηνότερες από αλλού. Όμως ακόμη κι εδώ, δυσκολεύεται όλο και περισσότερο να γεμίσει το καλάθι της, όπως και πολλοί Τούρκοι που πρέπει πλέον να διαχειρίζονται την αύξηση των τιμών, που είναι μερικές φορές καθημερινή, αναφέρει το ΑΠΕ.\nΗ Μογγολία είναι "που λέει ο λόγος" σαν την Αμερική. Αν θέλει κόβει χρήμα και δίνει. Για λίγο ο πληθωρισμός θα ανέβει αλλά μετά θα είναι οκ.\nΑυτό ισχύει για την Αμερική, που διαθέτει νόμισμα με πραγματική αξία. Την τουρκική λίρα δεν την θέλει κανείς. Όσες και να κόψει, δεν θα αξίζουν ξαφνικά περισσότερο.\n7 φορές έχει πέσει στο ΔΝΤ με "χρηματομηχανη".... Δάνεια δίνει και κάποιος πρέπει να τα πληρώσει κάποια στιγμή και είναι ο λαός συνήθως.\nΝότια Κορέα: 488 κρούσματα κορονοϊού, 10 θάνατοι σε ένα 24ωρο\nΓερμανία: 252 νεκροί από COVID-19, πάνω από 12.800 κρούσματα σε μία μέρα\nΙνδία: Πάνω από 23.000 κρούσματα κορονοϊού, 117 θάνατοι σε ένα 24ωρο


“Δεν…ήξερε, δεν ρώτησε, αλλά…υπέγραψε”! Ο ΥπΕξ Νίκος Δένδιας αποκαλύπτει το παρασκήνιο της εθνικής επιτυχίας με την Αίγυπτο! – GNN\nEXCLUSIVE INTERVIEWS, GREECE, HEADLINE NEWS, HELLENIC NEWS AVENUE, POLITICS, WORLD\nΤο παρασκήνιο της συμφωνίας με την Αίγυπτο για μερική οριοθέτηση της ΑΟΖ αποκάλυψε σε τηλεοπτική του συνέντευξη ο υπουργός Εξωτερικών Νίκος Δένδιας που ανέφερε πως «δεν ήξερε ότι θα υπέγραφε» όταν μετέβη στο Κάιρο ενώ παράλληλα χαρακτήρισε «εθνικά συμφέρουσα» τη συμφωνία.\nΜάλιστα, ο ίδιος έκανε λόγο για «λυσσώδη αντίδραση» της Τουρκίας τονίζοντας πως αυτό δείχνει ότι η συμφωνία που υπεγράφη χθες υπηρετεί τα εθνικά συμφέροντα της Ελλάδας.\nΤο παρασκήνιο της συμφωνίας – «Δεν ήξερα ότι θα υπογράφαμε…»\nΗ συμφωνία, ανέφερε ο υπουργός, πλήρως εξυπηρετεί το εθνικό συμφέρον, ορθώς ο Κυριάκος Μητσοτάκης μίλησε για εθνική επιτυχία και το σύνολο της κοινωνίας έτσι την αντιμετώπισε και νομίζω στην πραγματικότητα το σύνολο σχεδόν των κομμάτων. Η αντιπολίτευση θα πάρει πλήρη φάκελο με έγγραφα, δεν έχουμε κρυφή διπλωματία. Θα συναντηθώ και με τους εκπροσώπους των κομμάτων. Για τον τρόπο διαπραγμάτευσης υπήρξε ενημέρωση πολιτικών αρχηγών από τον κ. Μητσοτάκη. Επίσης έχω απόλυτη γνώση του φακέλου των διαπραγματεύσεων των προηγούμενων γύρων, ξέρω τι επεδίωξαν τα κόμματα που κυβέρνησαν. Συμφέρουσα συμφωνία μεγάλη εθνική επιτυχία που ανταποκρίνεται στις προσπάθειες της ελληνικής διπλωματίας τα τελευταία 17 χρόνια. Η συμφωνία περιέχει επακριβώς το ορθό ποσοστό επήρειας που το διεθνές δίκαιο περιλαμβάνει όπως και το ορθό ποσοστό χρήσης μήκους ακτών και θαλασσίων εκτάσεων. Η συμφωνία είναι δίκαιη και νόμιμη που καταδεικνύει με τον πιο περιφανή τρόπο στη διεθνή κοινότητα ποσό παράνομο εξωπραγματικό έκτος διεθνούς δικαίου και δικαίου θάλασσας ήταν το τουρκολιβυκό μνημόνιο.\nTags: ΑΙΓΥΠΤΟΣ, ΑΟΖ, ΕΛΛΗΝΟΤΟΥΡΚΙΚΑ, ΚΑΪΡΟ, ΚΥΡΙΑΚΟΣ ΜΗΤΣΟΤΑΚΗΣ, ΝΙΚΟΣ ΔΕΝΔΙΑΣ, ΣΚΑΙ TV, ΣΥΜΦΩΝΙΑ, ΤΟΥΡΚΙΑ, ΥΠΟΥΡΓΕΙΟ ΕΞΩΤΕΡΙΚΩΝ\nΑφού "βεβήλωσε" ξανά την Αγιά Σοφιά, ο Ερντοάν ξεκινά πάλι τις γεωτρήσεις, χαρακτηρίζοντας ανύπαρκτη και αναξιοπρεπή τη συμφωνία μας με την Αίγυπτο!\nΝίκος κερνά...επιτυχία, Νίκος πίνει...επινίκια! Τα είπαν στο τηλέφωνο οι ΥπΕξ Ελλάδος-Κύπρου Δένδιας-Χριστοδουλίδης


Αρχαία Μακεδονική γλώσσα - Ancient Hellas\nΣτήλη των μέσων του 4ου αιώνα π.Χ. από την Βεργίνα, με επίγραμμα στην κορυφή της.\nΥπάρχει ένα σώμα το οποίο χαρακτηρίζεται ως αυθεντικές μακεδονικές λέξεις συγκεντρωμένο από αρχαίες πηγές, κυρίως από επιγραφές νομισμάτων καθώς και από το λεξικό του Ησυχίου του 5ου αιώνα μ.Χ.. Οι περισσότερες από αυτές τις λέξεις είναι ελληνικές, αλλά υποστηρίζεται πως ορισμένες δεν ανταποκρίνονται στην τυπική ελληνική φωνολογία.\nΑνέκδοτη αναθηματική επιγραφή από την αρχαία πόλη της Σιντικής , 4ος αι Π.Χ.\nΚάποιοι υποστηρίζουν βασιζόμενοι σε παραφρασμένη την ακριβής έννοια των αρχαίων πηγών ότι η Μακεδονική γλώσσα δεν ήταν Ελληνική.\nΗ αλήθεια είναι ότι δεν υπάρχει Μακεδονική γλώσσα, όπως ούτε Αττική γλώσσα κτλπ. Υπάρχει Ελληνική γλώσσα με πολλές διαλέκτους όπως αυτήν της Μακεδονικής.\nΓια όσους θέλουν να σταθούν σε περιπτώσεις που γίνετε αναφορά σε βαρβαρικές γλώσσες μεταξύ των Ελληνικών πόλεων,τότε θα πρέπει να στραφούν στο σήμερα για να πάρουν από μόνοι τους μια απάντηση.\nΠόσες ΕΛΛΗΝΙΚΟΤΑΤΕΣ διαλέκτους μπορεί να καταλάβει σήμερα ένας μέσος Ελλήνας, αρκετές αλλά όχι όλες, πχ τα Ποντιακά, μια Ελληνική διάλεκτο που δύσκολα θα καταλάβαινε ο μέσος Έλληνας, η κάποιες τοπικές διαλέκτους πχ σε χωριά στην Κρήτη ή Πελοπόννησο κι ακόμη και λίγο έξω από την Αττική.\nΕτικέτες αρθρο, γενικό άρθρο, ΕΛ, Μακεδονική γλώσσα


Τα FREETIE Men Sneakers Ultralight θα τα βρείτε στο Banggood με το κουπόνι: BGEAWW στα 16€! Επιλέξτε αποστολή μέσω Pir Parcel Register. Το Shipping Insurance είναι προαιρετικό.


Ευάλωτες σε έμφυλη βία οι γυναίκες πρόσφυγες - CNN.gr\n03:00 Τρίτη, 12 Σεπτεμβρίου 2017\nΦωτογραφία αρχείου\t- Πηγή: Marko Djurica, Reuters\nΕυάλωτες σε έμφυλη βία, σε ορισμένες δομές φιλοξενίας, είναι γυναίκες πρόσφυγες λόγω της απουσίας της αστυνομίας, της έλλειψης επαρκούς και κατάλληλου φωτισμού, της εγγύτητας των σκηνών/κοντέινερ αλλά και του ανεπαρκούς αριθμού φορέων προστασίας, όπως διαπιστώνεται σε μελέτη που υλοποίησε το Κέντρο Γυναικείων Μελετών και Ερευνών «ΔΙΟΤΙΜΑ» με φορέα χρηματοδότησης το Κέντρο Ερευνών για Θέματα Ισότητας (ΚΕΘΙ).\nΗ «Μελέτη Ανίχνευσης Αναγκών Γυναικών Προσφύγων που διαβιούν στις οργανωμένες Δομές φιλοξενίας» παρουσιάστηκε στο Δημαρχείο Θεσσαλονίκης, από τον υπεύθυνο προγραμμάτων της «ΔΙΟΤΙΜΑ» Θανάση Τυροβολά στο πλαίσιο της συμμετοχής του ΚΕΘΙ στην 82η ΔΕΘ.\nΌπως προκύπτει, «ο σχεδιασμός και η οικοδόμηση των περισσότερων δομών φιλοξενίας, δεν συνάδει με τα διεθνή πρότυπα και είναι έντονες οι ανησυχίες των ίδιων των γυναικών και των επαγγελματιών του πεδίου, αναφορικά με την ασφάλεια και προστασία τους, καθώς σε αρκετές δομές φιλοξενίας, απουσιάζει η αστυνομική παρουσία ή οι περιπολίες και η μη παρέμβαση σε περιστατικά κακοποίησης που, μαζί με την επιλογή της μη ανάμιξης, ακόμη και όταν διαμείβονται έντονες διαμάχες μεταξύ των ανδρών, τρομοκρατεί τις γυναίκες, κυρίως τις μόνες και αφήνει εκτεθειμένα τα θύματα».\n(Πηγή: REUTERS/Jamal Saidi)\n«Λαμβάνοντας υπ' όψιν την αλλαγή της κατάστασης της Ελλάδας από "επείγουσα" σε "σταθερή", η οποία σήμανε όχι μόνο την αποχώρηση Διεθνών ΜΚΟ , αλλά και τη μείωση των διαθέσιμων πόρων για το 2017, επιτακτική παρουσιάζεται η ανάγκη για μέτρα πολιτικής από όλους τους εμπλεκόμενους φορείς για τη βελτίωση των προαναφερθέντων συνθηκών και προβλημάτων στον τομέα της προστασίας και της έμφυλης βίας».\nΠρόθεση των ερευνητών πάντων, όπως ανέφερε στο ΑΠΕ-ΜΠΕ ο κ.Τυροβολάς, είναι να γίνει επικαιροποίηση της μελέτης καθώς έχουν αλλάξει δεδομένα μετά τη στέγαση περισσότερων προσφύγων σε διαμερίσματα, το κλείσιμο πολλών δομών φιλοξενίας και τις μετεγκαταστάσεις και να συμπεριληφθούν και συνεντεύξεις γυναικών προσφύγων.


voulinet_politics _ Auto _ Moto: Τα καυσαέρια των κινητήρων ντίζελ συμπεριλαμβάνονται στις καρκινογόνες ουσίες\nΤα καυσαέρια των κινητήρων ντίζελ συμπεριλαμβάνονται στις καρκινογόνες ουσίες\nΕιδικότερα, το Ευρωπαϊκό Κοινοβούλιο και το Συμβούλιο της ΕΕ κατέληξαν σήμερα σε συμφωνία σχετικά με τη δεύτερη πρόταση της Επιτροπής να διευρυνθεί ο κατάλογος των αναγνωρισμένων καρκινογόνων χημικών ουσιών στον χώρο εργασίας. Με αυτήν τη συμφωνία , επιπλέον οκτώ καρκινογόνες χημικές ουσίες θα καλύπτονται από την Οδηγία για τους καρκινογόνους και μεταλλαξιογόνους παράγοντες, συμπεριλαμβανομένων των καυσαερίων των κινητήρων ντίζελ.\nΗ επίτροπος Απασχόλησης, Κοινωνικών Υποθέσεων, Δεξιοτήτων και Κινητικότητας του Εργατικού Δυναμικού, Μαριάν Τίσεν, επικρότησε τη συμφωνία με την ακόλουθη δήλωση:\n«Σήμερα κάναμε ακόμη ένα σημαντικό βήμα για την προστασία των Ευρωπαίων εργαζομένων από τον καρκίνο που συνδέεται με την εργασία. Η Ευρωπαϊκή Επιτροπή, το Ευρωπαϊκό Κοινοβούλιο και το Συμβούλιο, κατέληξαν σε συμφωνία για τη νομοθεσία που καλύπτει επιπλέον οκτώ καρκινογόνες χημικές ουσίες, συμπεριλαμβανομένων των εξατμίσεων από κινητήρες ντίζελ. Με αυτόν τον τρόπο θα εξασφαλιστεί μεγαλύτερη προστασία για περισσότερους από 20.000.000 εργαζόμενους στην Ευρώπη. Θα επωφεληθούν οι εργαζόμενοι στους τομείς των χημικών προϊόντων, των μετάλλων και της αυτοκινητοβιομηχανίας, οι επαγγελματίες οδηγοί, οι εργαζόμενοι στον κατασκευαστικό τομέα και, ειδικότερα, οι εργαζόμενοι σε λιμάνια και αποθήκες.\nΠαράλληλα, θα καταστήσει την εσωτερική αγορά μας απλούστερη και δικαιότερη, με ιδιαίτερη προσοχή για τις μικρές και πολύ μικρές επιχειρήσεις, προκειμένου να τις βοηθήσει να συμμορφωθούν με τους κανόνες υγείας και ασφάλειας.\nΑπευθύνω τις ευχαριστίες μου σε όλα τα μέρη που συνέβαλαν σε αυτό το αποτέλεσμα και θα ήθελα να κάνω ειδική μνεία στις προσπάθειες που κατέβαλαν η αυστριακή προεδρία και οι προηγούμενες προεδρίες εκ μέρους του Συμβουλίου, αλλά και στον εισηγητή Κλοντ Ρολίν και στους αφανείς εισηγητές εκ μέρους του Ευρωπαϊκού Κοινοβουλίου.\nΕλπίζω να επιβεβαιωθεί γρήγορα η παρούσα συμφωνία, ώστε να μπορέσουμε να την εφαρμόσουμε στους χώρους εργασίας και να αποτρέψουμε πάνω από 100.000 θανάτους από καρκίνο μέσα στα επόμενα 50 χρόνια».\nΗ συμφωνία θα υποβληθεί στην Επιτροπή των Μόνιμων Αντιπροσώπων του Συμβουλίου προς έγκριση. Όταν οι Μόνιμοι Αντιπρόσωποι των κρατών-μελών της ΕΕ επιβεβαιώσουν τη συμφωνία, αυτή θα υποβληθεί σε ψηφοφορία στη σύνοδο της Ολομέλειας του Ευρωπαϊκού Κοινοβουλίου.\nΑναρτήθηκε από //vouli.net στις 1:08 π.μ.


O Koινoτισμός επανέρχεται…πρoς τα μπρoς, δεν πάει με νοσταλγία προς τα πίσω!\nΠραγματικά δεν έχει να κάνει με κάποια νοσταλγία για το παρελθόν η οπτική μας. Το σύνθημά μας είναι: O Koινοτισμός επανέρχεται…πρoς τα μπρoς!\nΗ νέα γενιά πρέπει να κάνει γρήγορα για να βρει τις λύσεις για το μέλλον της, όσο είναι καιρός. Να στηριχθεί στις γνώσεις και στην εμπειρία των αυτόχθονων λαών, όπως για παράδειγμα των Ζαπατίστας, των οποίων κάποιοι νέοι μορφωμένοι στα πανεπιστήμια των πόλεων, επιστρέφοντας στη ζούγκλα της Λαγκαντόνα στο νότιο Μεξικό, δεν πήγαν πίσω στον πρωτογονισμό, αλλά μαθαίνοντας επί δέκα χρόνια από τον πολιτισμό των παραδοσιακών κοινοτήτων τους, προχώρησαν πολύ πιο μπροστά από οποιοδήποτε άλλο κίνημα. Οργάνωσαν και σε στρατιωτικό επίπεδο την αντίσταση των Εξεγερμένων Αυτόνομων Κοινοτήτων των Ζαπατίστας, αλλά ολοκλήρωσαν και την αυτοκυβέρνησή τους με την κοινωνική και πολιτική τους οργάνωση και τα «συμβούλια καλής διακυβέρνησης». Τόσο μπροστά ώστε να γίνουν παράδειγμα για όλους τους ριζοσπάστες του κόσμου.\nΠαράδειγμα επίσης αρχίζουν να γίνονται και οι Κούρδοι, ένας άλλος ιστορικός λαός που είναι διασκορπισμένος σε τέσσερα κράτη, την Τουρκία, τη Συρία, το Ιράκ και το Ιράν Στη συνάντηση του πρώτου Κοινωνικού Φόρουμ της Μεσοποταμίας που έγινε στο Ντιγιαρμπακίρ, το 2009 από ότι έχω υπόψη μου, παραβρέθηκαν και πολλοί ευρωπαίοι νέοι. Σε ανταλλαγή απόψεων με την κουρδική νεολαία και τις γυναικείες οργανώσεις τους, διατυπώθηκε η νέα ιδέα του κουρδικού απελευθερωτικού κινήματος: Δημοκρατική Αυτονομία και Λαϊκός συνομοσπονδισμός! Απέρριψαν –μαζί και ο Οτσαλάν -όλες τις μορφές εθνικισμού, κάνανε γενική κριτική του κράτους, ακόμα και του σοσιαλιστικού, και προτάσσουν πια την αυτονομία των κοινοτήτων τους με άμεση δημοκρατία και αυτοκυβέρνηση, στηριζόμενη στην ισότητα των εθνικών και θρησκευτικών ταυτοτήτων, στην απελευθέρωση των γυναικών και την ισότητα των φύλων, καθώς και στην οικολογική ισορροπία.\nΔιαβάζοντας τους νέους στόχους τους από μετάφραση, σκεφτόμαστε: Να, εδώ έχουμε και ένα κοντινό σε μας παράδειγμα για το πώς μπορεί να επιστρέψει μια κοινωνία …προς τα μπρός! Όχι προς τα πίσω, στον εθνικισμό και το αστικό κράτος, αλλά προς τα μπρος, προς την ανθρώπινη κοινότητα των ισότιμων προσώπων, ενταγμένης με ισορροπία στη φύση και το οικοσύστημα. Ελπίζουμε ότι δεν μένουν στις διακηρύξεις και προχωρούν στις πραγματικά δύσκολες συνθήκες πολέμου και εμπάργκο που αντιμετωπίζουν.\nΊσως αυτές οι δύσκολες συνθήκες, που έρχονται σιγά σιγά και στην χώρα μας, μας κάνουν να παραδειγματισθούμε και εμείς για μια τέτοια επιστροφή …προς τα μπρος. Για μια επιστροφή στον κοινοτισμό και την άμεση δημοκρατία, που πάντα συνόδευε σαν κόκκινο νήμα τις ιστορικές εξελίξεις στο χώρο που άκμασε η δημοκρατία των αρχαίων ελληνικών πόλεων, με προεξάρχουσα την Αθήνα των κλασικών χρόνων.\nΒασική προϋπόθεση για αυτό θα είναι η δημιουργία ενός εσωτερικού ρεύματος μετανάστευσης της νεολαίας και των ανέργων των πόλεων-σε αντίθετη κατεύθυνση με αυτό που γίνεται μέχρι τώρα προς το εξωτερικό-για μια δημιουργική εγκατάσταση στην περιφέρεια με τη μορφή «διευρυμένων οικογενειών» με κοινό ταμείο( όχι φυλετικής αλλά κυρίως ιδεολογικής συγγένειας) ή μικρών οικο-κοινοτήτων(το οικο-όχι μόνο με την έννοια του οικολογικού, αλλά κυρίως με την αρχαιοελληνική έννοια του «Οικου» που εξασφάλιζε το «ζειν», στα πλαίσια των κοινοτήτων και της πόλης που εξασφάλιζε το «ευ ζειν»). Το μοντέλο του λεκανοπεδίου στην Αττική ή της «Νύμφης του Θερμαϊκού», όπου έχει συγκεντρωθεί ο μισός ελληνικός πληθυσμός δεν είναι βιώσιμο στο μέλλον.\nΟι δήμοι και οι χωρικές κοινότητες –γενικά η Τοπική Αυτοδιοίκηση-μπορεί να βοηθήσει πολύ προς αυτή την κατεύθυνση με το να προσφέρουν κοινόχρηστους χώρους και υπηρεσίες στις αντίστοιχες πρωτοβουλίες πολιτών.


Κλιμακώνουν τις κινητοποιήσεις τους οι αγρότες και κτηνοτρόφοι της Λέσβου- Νέο Παναγροτικό Παλεσβιακό Συλλαλητήριο στις 20/06 - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Αγρότης / Απεργίες / Δελτία τύπου / Κοινωνία / Λεσβος / Κλιμακώνουν τις κινητοποιήσεις τους οι αγρότες και κτηνοτρόφοι της Λέσβου- Νέο Παναγροτικό Παλεσβιακό Συλλαλητήριο στις 20/06\nΚλιμακώνουν τις κινητοποιήσεις τους οι αγρότες και κτηνοτρόφοι της Λέσβου- Νέο Παναγροτικό Παλεσβιακό Συλλαλητήριο στις 20/06\n6/06/2018 10:30:00 π.μ. Αγρότης, Απεργίες, Δελτία τύπου, Κοινωνία, Λεσβος\nΣτις 4 Ιούνη πραγματοποιήθηκε έκτατη Γενική Συνέλευση της Ομοσπονδίας Αγροτικών Συλλόγων Λέσβου.\nΜετά το Συλλαλητήριο στις 30 Μαΐου , την ανεπιτυχή προσπάθεια της μικρομεσαίας αγροτιάς του νησιού μας να συναντηθεί με τον γ. γ. Αιγαίου και Νησιωτικής Πολιτικής, αλλά και εν αναμονή της απάντησης του Υπουργού Αγροτικής Ανάπτυξης για το πότε θα συναντηθεί μαζί μας, να δει τα προβλήματά που αντιμετωπίζουμε οι αγρότες και οι κτηνοτρόφοι του νησιού, αποφασίστηκε νέο Παναγροτικό Παλεσβιακό Συλλαλητήριο.\nΟμόφωνα οι εκλεγμένοι αντιπρόσωποι των Αγροτικών Συλλόγων, αλλά και οι αγροτοκτηνοτρόφοι που πήραν μέρος στη Γενική Συνέλευση, συμφώνησαν να κορυφώσουν τη δράση τους με νέο μεγάλο Συλλαλητήριο τη Τετάρτη στις 20 Ιούνη στην Επάνω Σκάλα Μυτιλήνης ( πλατεία ΙΚΑ ) στις 11:30 το πρωί.


Επιστολή για την πρόταση του δημοτικού σύμβουλου κ. Φίλιππου Τζίτζη, για ανακήρυξη του 2020 ως "Έτος Άγιου Νεκταρίου" από τον δήμο Αίγινας.\nΕπιστολές αναγνωστών. 06 Δεκεμβρίου 2019\nΣε σχέση με την πρόταση του δημοτικού σύμβουλου κ. Φιλίππου Τζίτζη για ανακήρυξη του 2020 ως Έτος Άγιου Νεκταρίου από τον δήμο Αίγινας*, έχω να παρατηρήσω τα εξής :\nΌπως ήδη αναφέρεται στο ρεπορτάζ του Portal, η Εκκλησία της Ελλάδος έχει ήδη αποφασίσει να αφιερώσει το 2020 στον Άγιο Νεκτάριο, για τα 100 χρόνια από τον θάνατο του και προφανώς έχει προγραμματίσει κάποιες δράσεις. Το δημοτικό συμβούλιο δεν έχει την αντίστοιχη θεολογικά κατάρτιση και δυνατότητα να αναλάβει ένα τέτοιο ρολό και μπαίνει στα χωράφια της εκκλησίας. Σύμφωνα πάντα με το ρεπορτάζ σας, για τεκμηρίωση της πρότασης προς το δημοτικό συμβούλιο, γίνεται επίκληση της προσέλκυσης τουριστών από ομόδοξες χώρες.\nΑυτό το μόνιμο <άγχος> της προσέλκυσης τουριστών , με Τουριστικές Ατραξιόν έχει ήδη υποβαθμίσει τις παραδόσεις, την ιστορικότητα, τον πολιτισμό και την ποιότητα ζωής στο νησί, ενώ ταυτόχρονα φέρνει σε δεύτερη και υποδεέστερη μοίρα τα προβλήματα και τις ανάγκες των κάτοικων. Οι θρησκευτικές παραδόσεις έχω την αίσθηση πως με αυτή την πρόταση εντάσσονται στο ίδιο πλαίσιο τουριστικών ατραξιόν.\nΚατά την γνώμη μου δυο πράγματα μπορούν και πρέπει να γίνουν\n1. Αφού ήδη η εκκλησία έχει αποφασίσει και είναι στη δική της αρμοδιότητα να ανακήρυξη το 2020 ως έτος Άγιου Νεκταρίου, ο Δήμος Αίγινας να συνδράμει την εκκλησία με την διάθεση μέσων, χώρων εκδηλώσεων κλπ εάν του ζητηθεί. Προς τούτο να γνωστοποίηση μια τέτοια πρόθεση του στην εκκλησία και εδώ τελειώνει ο ρόλος του δήμου\n2. Το δημοτικό συμβούλιο μπορεί να ανακηρύξει το 2020 ως έτος οδικής ασφάλειας και σε συνεργασία με τις αρχές και αρμοδίους φορείς (Παύλος Μυλωνάς κλπ) να προγραμματίσει δράσεις και εκδηλώσεις με στόχο όχι άλλο αίμα στην άσφαλτο Ήδη έχει γίνει μια αρχή με την συμμέτοχη του δήμου στην πρόσφατη εκδήλως για την Ευρωπαϊκή Νύχτα Χωρίς Ατυχήματα.\nΤέλος θα κατανοούσα μια τέτοια πρόταση να αναλάβει δράση ο δήμος, αν είχε διαπιστωθεί πως υπάρχει θρησκευτικό κενό. Όμως κάτι τέτοιο δεν συμβαίνει. Τουναντίον υπάρχει πολιτικό και δημοτικό κενό και όλες μας οι ενέργειες πρέπει να αποσκοπούν στην κάλυψη αυτού του κενού


Ψtalk: "Είμαι φοιτήτρια, σπουδάζω σε άλλη πόλη και τσακώνομαι καθημερινά με τους γονείς μου" - psychoedu.gr\nΕίμαι φοιτήτρια 20 χρόνων σπουδάζω σε άλλη πόλη και τσακώνομαι καθημερινά με τους γονείς μου…. Με απειλούν που άμα δεν περνάω τα μαθήματα θα μου στέλνουν όλο και λιγότερα λεφτά και με κάνουν να νιώθω καθημερινα άχρηστη καθώς με βρίζουν με άσχημο τρόπο χωρίς να τους κάνω τίποτα …το ξέρω ότι η λύση είναι να βρω μια δουλειά αλλά δεν ξέρω πως και τι δουλειά γιατί δεν μπορώ να συνδυάσω σχολή και δουλειά\nΑγαπητή Μαρία, θα ήθελα αρχικά να σε ευχαριστήσω που μοιράστηκες μαζί μας το ζήτημα που σε απασχολεί και να σου επισημάνω πως κατανοώ απόλυτα τον προβληματισμό σου.\nΗ εποχή που διανύουμε έχει, δυστυχώς, καλλιεργήσει έδαφος αβεβαιότητας και ανασφάλειας, κυρίως οικονομικής. Είναι σημαντικό επομένως να λάβουμε υπόψιν πως οι γονείς σου, όπως όλοι, ενδέχεται να είναι επηρεασμένοι από τις συνθήκες και να ανησυχούν για το αν θα μπορέσουν να στηρίξουν οικονομικά τις σπουδές σου μέχρι την ολοκλήρωση τους.\nΗ κατάσταση που περιγράφεις ωστόσο, ακούγεται πράγματι δυσάρεστη δεδομένου του ότι έρχεσαι καθημερινά αντιμέτωπη με εντάσεις και σκληρή αντιμετώπιση. Είναι πολύ σημαντικό να γνωρίζεις πως η προσωπική αξία ενός ανθρώπου δεν καθορίζεται μόνο από την επίτευξη στόχων, ούτε από την ανταπόκριση του σε προσδοκίες είτε προσωπικές είτε του ευρύτερου περιβάλλοντος. Συνεπώς, η ακαδημαϊκή σου επίδοση δεν αποτελεί σε καμία περίπτωση ικανοποιητικό παράγοντα για να αξιολογήσεις τον εαυτό σου.\nΌσον αφορά την εύρεση εργασίας ως απάντηση στο πρόβλημα που αντιμετωπίζεις, το να συνδυάσει κανείς τις σπουδές του με επαγγελματικές υποχρεώσεις είναι πράγματι δύσκολο, αλλά σε καμία περίπτωση ακατόρθωτο. Θα μπορούσες για παράδειγμα να αναζητήσεις εργασία μερικής απασχόλησης, ευέλικτου ωραρίου ή εργασία απο το σπίτι. Ακόμη και να ξεκινήσεις κάποια πρακτική στο αντικείμενο σου, η οποία σε βάθος χρόνου σου προσφέρει και επαγγελματική αποκατάσταση.\nΩστόσο, σε κάθε περίπτωση θα σου πρότεινα να αφιερώσεις τον χρόνο και την ενέργεια σου κατά κύριο λόγο στις σπουδές σου. Με αυτό τον τρόπο θα επιτύχεις την ολοκλήρωση τους και θα μπορέσεις ευκολότερα να εργαστείς σε έναν τομέα σχετικό με το αντικείμενο σου, ενώ ταυτόχρονα θα περιοριστούν ενδεχομένως και οι καυγάδες με τους γονείς σου.


Επόμενος σταθμός, Ιταλία...\n0 0 Τρίτη, 28 Νοεμβρίου 2017\nΌταν στο Βερολίνο έχει ξεσπάσει μια «απρόσμενη» πολιτική κρίση, πόσες πιθανότητες υπάρχουν τα αποτελέσματα των ιταλικών εκλογών να μην αποτελέσουν ένα νέο πολιτικό σοκ για την Ευρώπη;\nΌταν στο Βερολίνο έχει ξεσπάσει μια «απρόσμενη» πολιτική κρίση, πόσες πιθανότητες υπάρχουν τα αποτελέσματα των ιταλικών εκλογών να μην αποτελέσουν ένα νέο πολιτικό σοκ για την Ευρώπη; Το ερώτημα είναι σχεδόν ρητορικό, διότι όλοι γνωρίζουν - και συμφωνούν με - την απάντηση…\nΣτα τέλη Ιουνίου, η Ιταλία προχώρησε στη διάσωση με δημόσιο χρήμα δύο ιταλικών τραπεζών, της Veneto Banca και της Banca Popolare di Vicenza. Η ΕΚΤ και η Κομισιόν (και στο βάθος το Βερολίνο…) συναίνεσαν τότε στην ωμή παραβίαση των κανόνων «εξυγίανσης» των ευρωπαϊκών τραπεζών βάσει των θεσπισθέντων στο πλαίσιο της ευρωπαϊκής τραπεζικής «ενοποίησης». Με ένα εξόφθαλμο τέχνασμα, οι δύο τράπεζες ανακηρύχθηκαν… μη συστημικές, οπότε εκκαθαρίστηκαν με βάση τους κανόνες του ιταλικού δημοσίου και όχι με βάση τους κανόνες του bail-in! Αυτή η σκανδαλώδης παράκαμψη έκανε τότε το Bloomberg να τιτλοφορήσει άρθρο του με το δηκτικό «η ευρωπαϊκή τραπεζική ένωση πεθαίνει στην Ιταλία». Αυτή η «περίεργη» συναίνεση στο να εκκαθαριστούν οι δύο τράπεζες με δημόσιο χρήμα ήταν ακριβώς η απόδειξη ότι οι δύο τράπεζες ήταν εξόχως… συστημικές: η κατάρρευσή τους ή η εφαρμογή του bail-in θα συμπαρέσυρε, άλλες, ισχυρότερες ιταλικές τράπεζες, τελικά το ιταλικό τραπεζικό σύστημα στο σύνολό του, ανάβοντας μια νέα ευρωπαϊκή «πυρκαγιά».\nΔεδομένου ότι το Μάιο η Κομισιόν θα αποφανθεί αν και τι είδους έκτακτα μέτρα θα πρέπει να λάβει η Ιταλία για να διορθώσει το έλλειμμά της και να ελέγξει το χρέος της, βάσει και των ανακοινώσεων της Eurostat στα τέλη Απριλίου για τα δημοσιονομικά των χωρών-μελών, οι εκλογές προφανώς πρέπει να προηγηθούν… Απομένει λοιπόν λίγος χρόνος για να μάθουμε αν - όπως προκύπτει από τη «λογική» των πραγμάτων - θα έχουμε άλλη μια νίκη των «αντισυστημικών» δυνάμεων, αυτή τη φορά στη χώρα με την τρίτη ισχυρότερη οικονομία της Ε.Ε.\nAlexandroupoli Online: Επόμενος σταθμός, Ιταλία...


01/10/2020 @ 10:20\nΜε μήνυμά τους στα μέσα κοινωνικής δικτύωσης, οι Atreyu ανακοίνωσαν επίσημα την αποχώρηση του τραγουδιστή της μπάντας, Alex Varkatzas.\n«Είμαστε συγκρότημα για περίπου 20 χρόνια τώρα. Ζούμε το όνειρο μας μαζί ως φίλοι και αδερφοί. Ταξιδέψαμε στον κόσμο κάνοντας αυτό που αγαπάμε, και είμαστε αρκετά τυχεροί να διαθέτουμε πιστό κοινό, που μας παρέχει την ευκαιρία να μοιραζόμαστε μαζί του τις εκπληκτικές μας εμπειρίες.\nΈφτασε όμως η ώρα μιας σημαντικής αλλαγής για όλους μας. Ο Alex Varkatzas θα τραβήξει τον δρόμο του, και θα αποχωρήσει από τους Atreyu. Δεν θα εξαφανιστείούτε αυτός όμως ούτε η μπάντα. Υπάρχει μόνο αγάπη μεταξύ μας, και ανυπομονούμε να δούμε το επόμενο καλλιτεχνικό του βήμα.\nΜείνετε συντονισμένοι για τα επερχόμενα project του, ενώ του ευχόμαστε κάθε επιτυχία. Το επόμενο κεφάλαιο των Atreyu έρχεται σύντομα».\nΣε προσωπική του ανακοίνωση, ο τραγουδιστής ανέφερε:\n«Έπειτα από 20 χρόνια που δημιουργούσα μουσική με τους Atreyu και τα οποία με έχουν ανταμείψει, η μπάντα και εγώ χωρίζουμε δρόμους. Θα είμαι για πάντα ευγνώμων για τις αναμνήσεις εμπειρίες και φιλίες που προσκόμισα. Ευχαριστώ όλους τους φίλους και οπαδούς.\nΈχω πολλή μουσική για να μοιραστώ μαζί σας στο μέλλον, μείνετε συντονισμένοι».\nO Varkatzas ήταν μέλος των Atreyu από το 1998, συμμετέχοντας στην επανένωση του γκρουπ το 2014, έπειτα από διάλειμμα τριών ετών, ενώ τον περασμένο Ιούλιο υπήρχε έντονη φημολογία πως είχε αποχωρήσει από το συγκρότημα, κάτι που είχε διαψεύσει ο ίδιος.\nΥπενθυμίζουμε πως ο τελευταίος δίσκος των Atreyu ήταν το προ διετίας "In Our Wake", ενώ η μπάντα δούλευε φέτος πάνω στον διάδοχό του, όπως είχε αοκαλύψει ο Varkatzas νωρίτερα μες το έτος.


Ένας στους έξι με ψυχολογικά προβλήματα μετά τις γιορτές! | Intermed\nΠερισσότερο ευάλωτοι είναι όσοι έχουν καταθλιπτικό υπόβαθρο, δηλαδή, την προδιάθεση να υποκύψουν ευκολότερα στην κατάθλιψη (ή την παρατεταμένη θλίψη) απ' ότι οι υπόλοιποι άνθρωποι. Σύμφωνα με έρευνες ο ένας στους έξι από εμάς, έχει αυξημένη τάση να εμφανίσει ψυχολογικά προβλήματα μετά τις διακοπές.\nΤο γεγονός επιβεβαιώνει ο κ. Γιώργος Παπαγεωργίου, Bsc (Psychology) University of London, MSc (Health Psychology) University of Central Lancashire, μέλος της Διεθνούς Ένωσης Σχεσιακής Ψυχανάλυσης (IARPP) – ΗΠΑ, διευθυντής και επόπτης επιστημονικού προσωπικού στην ΨΥΧΙΚΗ ΦΡΟΝΤΙΔΑ (psychikifrontida.gr):\n«Το αίσθημα της “κατάθλιψης” (για να αποδοθεί ο όρος χρειάζεται βάθος χρόνου) εντείνεται μετά από τις διακοπές των Χριστουγέννων και όχι μόνο, καθώς συχνά συμβαίνει και μετά τις διακοπές του Πάσχα και του καλοκαιριού. Κυρίως εμφανίζεται σε μια συγκεκριμένη μερίδα του πληθυσμού, σε όσους δηλαδή έχουν προδιάθεση. Η αναλογία ένας στους έξι ανθρώπους να έχουν τέτοια προδιάθεση, είναι τεράστιο νούμερο αν το σκεφτείτε στον γενικό πληθυσμό. Έτσι, έχουμε επιβεβαιώσει διαχρονικά τη μεγάλη ανάγκη που υπάρχει για ψυχολογική υποστήριξη σε συγκεκριμένες περιόδους, όπως αυτή που διανύουμε, καθώς οι κλήσεις για ραντεβού και οι επισκέψεις στα γραφεία μας πυκνώνουν. Αυτό δείχνει πολύ άμεσα, ότι είναι μία περίοδος που προβληματίζει ιδιαίτερα κάποιους ανθρώπους, οι οποίοι αναζητούν από εμάς βοήθεια», αναφέρει χαρακτηριστικά ο κ. Παπαγεωργίου.\nΟ ρόλος της “ματαίωσης” στην ψυχική μας ισορροπία\nΑισθήματα στεναχώριας κατακλύζουν πολλούς ανθρώπους όταν επιστρέφουν στην εργασία -ή και στην οικογένειά τους- μετά από κάποιο ταξίδι ή διακοπές. Αυτό οφείλεται, σύμφωνα με τους ειδικούς, σε δύο λόγους:\nΟ πρώτος είναι ότι νιώθουν ματαίωση, για όσες προσδοκίες διαψεύστηκαν σε σχέση με τις διακοπές τους.\n«Όσο πλησιάζουμε στις γιορτές των Χριστουγέννων και της Πρωτοχρονιάς, υποκύπτουμε στην κοινωνική πίεση ότι οφείλουμε να ζήσουμε μια χαρούμενη και ξέγνοιαστη περίοδο», εξηγεί ο κ. Γιώργος Παπαγεωργίου και συνεχίζει: «Υποκύπτουμε δηλαδή στον ψυχαναγκασμό ότι πρέπει να περάσουμε καλά, να είμαστε ευτυχισμένοι, να κάνουμε ταξίδια, να περιστοιχιζόμαστε από φίλους και παρέες. Πρέπει να ζήσουμε υποχρεωτικά πολύ διαφορετικά από το υπόλοιπο διάστημα του έτους. Άρα οι προσδοκίες μας, ακόμα και αν δεν το συνειδητοποιούμε, εντείνονται, μεγαλώνουν, αυξάνουν. Μετά τις γιορτές, όμως, συχνά διαπιστώνουμε ότι οι προσδοκίες μας διαψεύστηκαν!».\nΜειώνονται οι ψυχικές αντοχές\nΟ δεύτερος λόγος που μας ωθεί στην απογοήτευση, είναι η μικρή ψυχική αντοχή και ανεκτικότητά μας στην ματαίωση. Την ευρύτερη περίοδο των εορτών οι ευαισθησίες μας αυξάνονται και βιώνουμε πιο έντονα την απελπισία για ό, τι συμβαίνει γύρω μας, για το ποια είναι η πραγματικότητα της ζωής μας και οι αληθινές σχέσεις μας, οι οποίες διαπιστώνουμε ότι δεν λειτουργούν όπως θα θέλαμε, αναφέρει ο Διευθυντής της Ψυχικής Φροντίδας:\n«Οι ευαισθησίες για την ποιότητα της ζωής μας, τις καταστάσεις και τους ανθρώπους που μας περιτριγυρίζουν, είναι περισσότερο αυξημένες αυτήν την περίοδο: ένας δύσκολος ή όχι και τόσο φροντιστικός σύζυγος, οι τυχόν σχέσεις με τα παιδιά, οι επιρροές και εντάσεις από το γραφείο και την εργασία μας, για π.χ. project που δεν έγιναν ή που έχουν καθυστερήσει ή οτιδήποτε άλλο μας κυνηγάει επαγγελματικά. Όλα αυτά την περίοδο των γιορτών εντείνονται. Γινόμαστε πιο ευαίσθητοι για να το πούμε απλά».\nΣημαντική βαρύτητα, ως προς τα αισθήματα ματαίωσης που βιώνουμε, έχουν και οι υπαρξιακές μας ανησυχίες, ως απόρροια της ευαισθησίας που αναφέρθηκε προηγουμένως: Μεγαλώνουμε, νοιώθουμε τον χρόνο να περνά, μειώνονται οι φυσικές αντοχές μας, ενώ στις σκέψεις αυτές εμπλέκεται για να μας “παγιδεύσει” και η αναπόληση παλαιότερων εποχών, καλύτερων ή πιο ευτυχισμένων (όπως νομίζουμε).\n«Συνοπτικά, λοιπόν, μετά τις γιορτές βιώνουμε την διάψευση των ελπίδων μας (περισσότερο αν αγωνιστήκαμε γι' αυτές και δεν ευοδώθηκαν) σε συνδυασμό με το γεγονός ότι επιστρέφουμε στην κανονικότητα με λιγότερη ανοχή για ό,τι δεν πήγε καλά, ή δεν μας ικανοποίησε. Ο συνδυασμός αυτός ρίχνει την ψυχική μας διάθεση πολύ χαμηλά. Αυτή είναι η “κατάθλιψη”, λοιπόν, που έχουμε μετά τις γιορτές και βάζω τον όρο σε εισαγωγικά για να δείξω ότι από άποψη ιατρικής ορολογίας δεν είναι ακόμη “καθαρή κατάθλιψη”, αλλά βεβαίως τείνει προς τα εκεί», τονίζει ο κ. Παπαγεωργίου.\nΣτους ιδιαίτερα ευαισθητοποιημένους και ευάλωτους ανθρώπους που θα περάσουν πιο δύσκολα από τους γύρω τους όταν επιστρέψουν στην εργασία ή την καθημερινή ρουτίνα μετά τις γιορτές, ο ειδικός ψυχικής υγείας μπορεί να προσφέρει σημαντική φροντίδα και ανακούφιση, ίσως και σε λίγες μόνο συνεδρίες.


Στρατιωτική συνδρομή στις πλημμύρες της βόρειας Αγγλίας - CNN.gr\nΣτρατιωτική συνδρομή στις πλημμύρες της βόρειας Αγγλίας\nΔευτέρα, 28 Δεκεμβρίου 2015 11:14\nΣτην ιστορική πόλη του Γιορκ έχουν σημειωθεί οι μεγαλύτερες ζημιές στις πλημμύρες της βόρειας Αγγλίας\t REUTERS/Phil Noble\nΟι ανυπολόγιστες καταστροφές από τις πλημμύρες που πλήττουν την βόρεια Αγγλία και ειδικά την πόλη του Γιορκ αναγκάζουν την βρετανική κυβέρνηση να προχωρήσει στην αποστολή νέων στρατιωτικών ενισχύσεων.\nΈτσι, όπως ανακοίνωσε ο βρετανός πρωθυπουργός Ντέιβιντ Κάμερον μέσω twitter στους ήδη υπάρχοντες 300 στρατιώτες θα προστεθούν άλλοι 200. Παράλληλα στην περιοχή επιχειρούν ήδη εθελοντές του Ερυθρού Σταυρού και οι τοπικές αρχές. Εάν η κατάσταση επιδεινωθεί, δύναμη 1.000 στρατιωτών θα κινητοποιηθεί, σύμφωνα με τη βρετανική κυβέρνηση.\nΟ Ντέιβιντ Κάμερον είπε επίσης ότι το σύνολο των μέτρων προστασίας από τις πλημμύρες, που επικρίθηκε τις τελευταίες εβδομάδες, θα επαναξιολογηθεί. «Τα φράγματα αντιπλημμυρικής προστασίας, μόνιμα και προσωρινά, έπαιξαν βασικό ρόλο, αλλά είναι σαφές ότι σε ορισμένες περιπτώσεις, η στάθμη των υδάτων ανέβηκε τόσο πολύ που αυτά υπερχείλισαν, και πρέπει να δούμε αν χρειάζεται να κάνουμε κάτι περισσότερο", είπε στο BBC.\nΣύμφωνα με τα βρετανικά ΜΜΕ σήμερα αναμένεται και επίσκεψη του βρετανού πρωθυπουργού στις περιοχές που επλήγησαν.\nΚΟΣΜΟΣ\t· ΑΓΓΛΙΑ\t· ΝΤΕΙΒΙΝΤ ΚΑΜΕΡΟΝ\t· ΠΛΗΜΜΥΡΕΣ\t· ΚΑΤΑΣΤΡΟΦΕΣ\t· ΣΤΡΑΤΙΩΤΙΚΕΣ ΔΥΝΑΜΕΙΣ


Ομάδα δράσης ΚΛΟΥ No 4 - Το μυστήριο του τυμβωρύχου - Νους και Γνώση | Δημιουργικά Βιβλιοπωλεία Θεσσαλονίκη\nΑρχική σελίδα / Βιβλία / Βιβλία από 9 ετών / Ομάδα δράσης ΚΛΟΥ No 4 – Το μυστήριο του τυμβωρύχου\nΟμάδα δράσης ΚΛΟΥ No 4 – Το μυστήριο του τυμβωρύχου\nΚάθε νύχτα ένα φάντασμα τριγυρίζει στην πέτρινη εκκλησία που βρίσκεται στην άκρη του βράχου. Στο κοιμητήριο ένας άγνωστος άντρας σκάβει παλιούς τάφους μόλις πέφτει το σκοτάδι.\nΗ Κιάρα, ο Λίο και η Οκτάβια με τον Ύγκον ανακαλύπτουν ότι πριν από εξήντα χρόνια ένας ιερέας πήρε μαζί του ένα συγκλονιστικό μυστικό: Οι Γερμανοί αξιωματικοί, που είχαν χρησιμοποιήσει το πανδοχείο ως αρχηγείο στη διάρκεια του πολέμου, φεύγοντας, άφησαν πίσω τους έναν αμύθητο θησαυρό.\nΔύο αστυνομικοί, ένας άντρας και μία γυναίκα, προσπαθούν να λύσουν το μυστήριο με τη μητέρα της Κιάρα.\nΤην ίδια ώρα, ένα ναυάγιο με πολύτιμο φορτίο αποκαλύπτει από πού πήρε το όνομά του το Μαργαριτάρι…\nΟμάδα δράσης ΚΛΟΥ No 4 - Το μυστήριο του τυμβωρύχου ποσότητα\nΚωδικός προϊόντος: 9789606053917 Κατηγορίες: Βιβλία, Βιβλία από 9 ετών Ετικέτα: Διόπτρα Brand: Εκδόσεις Διόπτρα\nΤο τέταρτο βιβλίο της ομάδας δράσης ΚΛΟΥ σας περιμένει! Οι τέσσερις φίλοι βρίσκονται στα πρόθυρα να ανακαλύψουν ένα συγκλονιστικό μυστικό!


Δεν θα μπορούσαμε σε έναν χώρο άσκησης σαν το Royal CrossFit να μην έχουμε πρόγραμμα για μικρά παιδιά. Θεωρούμε ότι η άσκηση είναι ένα από τα βασικότερα στοιχεία που βοηθούν στην σωματική και πνευματική ανάπτυξη των παιδιών.\nΗ άσκηση βοηθά τα παιδιά να χτίσουν ένα υγιές μυοσκελετικό, καρδιαγγειακό και καρδιοαναπνευστικό σύστημα. Βελτιώνει επίσης την νευρομυϊκή συναρμογή των παιδιών. Τα παιδιά δηλαδή μαθαίνουν να ελέγχουν καλύτερα το σώμα τους και τις κινήσεις τους, βελτιώνοντας τα αντανακλαστικά τους σε εξωτερικά ερεθίσματα. Η διατήρηση του φυσιολογικού βάρους σε ένα παιδί είναι άλλο ένα σημαντικό όφελος της άσκησης για τα μικρά παιδιά.\nΠέρα από τα οφέλη στο σώμα η φυσική δραστηριότητα έχει σχετιστεί με πολλαπλά ψυχολογικά οφέλη για τα παιδιά καθώς και με την καλύτερη κοινωνικοποίηση τους.Τέλος, η άσκηση βοηθάει τα παιδιά που είναι σωματικά δραστήρια να υιοθετήσουν και έναν συνολικότερα πιο υγιεινό τρόπο ζωής μεταγενέστερα και στην ενήλικη ζωή τους.\nH CrossFit έχει ξεχωριστή ενότητα για τα παιδιά και μέσα απο ειδικό σεμινάριο, το οποίο έχουν παρακολουθήσει οι προπονητές μας που έχουν αναλάβει το τμήμα, παρέχει συγκεκριμένες μεθόδους και τρόπους διδασκαλίας του CrossFit σε παιδιά. Χρησιμοποιούνται συγκεκριμένες τεχνικές ώστε τα παιδιά να ασκηθούν με ασφάλεια και αποτελεσματικά μέσα σε ένα ευχάριστο και φιλικό περιβάλλον.\nΠέρα από το κομμάτι της άσκησης τα παιδιά σε κάθε μάθημα παίζουν, διασκεδάζουν και κάνουν νέους φίλους . Το ηλικιακό group αφορά παιδιά ηλικίας 5-10 ετών και το κάθε μάθημα διαρκεί 45 λεπτά.\nΑπαραίτητη για την συμμετοχή στο τμήμα είναι η προσκόμιση βεβαίωσης γιατρού (καρδιολόγου ή παθολόγου) όπου επιτρέπει στο παιδί να ασκηθεί.


Ένα µήνυµα του Σαµαρά προς όλους τους Έλληνες: Μύθοι και βίντεο στην πάλη για ηγεµονία - PDF\nΈνα µήνυµα του Σαµαρά προς όλους τους Έλληνες: Μύθοι και βίντεο στην πάλη για ηγεµονία\nDownload "Ένα µήνυµα του Σαµαρά προς όλους τους Έλληνες: Μύθοι και βίντεο στην πάλη για ηγεµονία"\n1 Κείµενα Εργασίας, αρ. 6 Γιώργος Διακουµάκος Ένα µήνυµα του Σαµαρά προς όλους τους Έλληνες: Μύθοι και βίντεο στην πάλη για ηγεµονία Ιανουάριος 2014\n2 Γιώργος Διακουµάκος Ένα µήνυµα του Σαµαρά προς όλους τους Έλληνες: Μύθοι και βίντεο στην πάλη για ηγεµονία Εισαγωγή Από το 2009 η Ελλάδα έχει εισέλθει στην πιο κρίσιµη καµπή της µεταπολεµικής ιστορίας της. Σύµφωνα µε τη Eurostat, τον Αύγουστο του 2013 η ανεργία βρίσκονταν στο 27,3% (σε σύγκριση µε 8,9% τον Ιανουάριο του 2009) µε την ανεργία των νέων να είναι 57,7%, ενώ σύµφωνα µε τα στοιχεία της Παγκόσµιας Τράπεζας το ΑΕΠ µειώθηκε κατά 27% µεταξύ 2008 και Το ελληνικό πολιτικό σύστηµα δεν έχει φανεί περισσότερο ανθεκτικό από την ελληνική οικονοµία. Το δικοµµατικό σύστηµα που επικρατούσε στην Ελλάδα για τρεις δεκαετίες κατέρρευσε µέσα σε δυο χρόνια, µε το ΠΑΣΟΚ και τη Νέα Δηµοκρατία να χάνουν πάνω από το µισό της δύναµης τους στις εκλογές του Μαΐου και Ιουνίου H πολιτική συναίνεση που ήταν σε µεγάλο βαθµό δεδοµένη, ιδίως στην ύστερη µεταπολίτευση, έχει χαθεί. Από την έναρξη της κρίσης έχουµε, στο ευρύτερο επίπεδο, δυο λόγους που συγκρούονται µετωπικά διεκδικώντας την ηγεµονία, τόσο µέσω των παραδοσιακών µέσων όσο και µέσα από το διαδίκτυο. Απ τη µία έχουµε έναν συντηρητικό, µνηµονιακό λόγο, που χονδρικά υποστηρίζεται από την Διδάκτωρ Πολιτικής Επιστήµης του ΕΚΠΑ. Αυτό το κείµενο εργασίας βασίζεται σε µια διάλεξη που έκανα για το µάθηµα «Φιλοσοφία και Γλώσσα» στο πλαίσιο του έργου «Ακαδηµία Πλάτωνος: Η Πολιτεία και ο Πολίτης» που διοργανώνεται υπό την αιγίδα του Πανεπιστηµίου Αθηνών. Μια πιο επεξεργασµένη εκδοχή του πρόκειται να δηµοσιευτεί στο Γιάννης Πεχτελίδης, Αλέξανδρος Κιουπκιολής, Υβόν Κοσµά (επ.), Θεωρία του Λόγου: Δηµιουργικές εφαρµογές, Αθήνα: Gutenberg. Ευχαριστώ πολύ τους µαθητές/τριες µου για τις παρατηρήσεις που έκαναν όταν αυτό το άρθρο είχε ακόµα τη µορφή µαθήµατος, καθώς και τους/τις επιµελητές/τριες του τόµου που µε ενθάρρυναν να το δηµοσιεύσω. 2\n3 κυβέρνηση συνασπισµού της Νέας Δηµοκρατίας και του ΠΑΣΟΚ απ την άλλη υπάρχει ένας αριστερός, αντιµνηµονιακός λόγος, µε τον ΣΥΡΙΖΑ να είναι ο σηµαντικότερος εκφραστής του. Σε τούτο το πλαίσιο, ο πρωθυπουργός της χώρας Αντώνης Σαµαράς αποφάσισε να στείλει το επονοµαζόµενο «µήνυµα προς τους Έλληνες» χρησιµοποιώντας τα µέσα κοινωνικής δικτύωσης. Έτσι, στις 28 Νοεµβρίου 2012 απευθύνθηκε στους πολίτες µε ένα µονόλεπτο βίντεο µε τίτλο «Η Ελλάδα τώρα ξεκινάει», που δηµοσιοποιήθηκε µέσω του προφίλ του στο facebook και του καναλιού της Νέας Δηµοκρατίας στο YouTube. 1 Το µήνυµα Σαµαρά ακολούθησε την αµέσως επόµενη µέρα ένα σατιρικό βίντεο, που επίσης δηµοσιοποιήθηκε µέσω των µέσων κοινωνικής δικτύωσης και επιχείρησε να τον διακωµωδήσει χρησιµοποιώντας σαν πρώτη ύλη το υλικό του δικού του βίντεο. Σε αυτό το άρθρο θα δούµε πως ένα περιστατικό που θα µπορούσε να αγνοηθεί ως ένα διαδικτυακό επεισόδιο µικρής σηµασίας αποτελεί ένα ξεκάθαρο παράδειγµα της τρέχουσας πάλης για ηγεµονία στην Ελλάδα. Κάνοντας ανάλυση λόγου σε αυτά τα δύο βίντεο θα αποκτήσουµε καλύτερη επίγνωση κάποιων χαρακτηριστικών αυτής της σύγκρουσης που διεξάγεται στο επίπεδο του λόγου. Η µέθοδος: Η έννοια του Μύθου στον Barthes Προκειµένου να αναλύσω τα δυο βίντεο χρησιµοποιώ την έννοια του µύθου, που εισήχθη από τον Γάλλο θεωρητικό και σηµειωτιστή 2 Roland Barthes το 1957 µε το 1 Νέα Δηµοκρατία (2012) Αντώνης Σαµαράς «Η Ελλάδα τώρα ξεκινάει...», βίντεο στο διαδίκτυο που ανακτήθηκε στις 27 Σεπτεµβρίου 2013 στο 2 Η διάκριση των, κατά τ άλλα συνώνυµων, όρων «σηµειωτική» και «σηµειολογία», που αναφέρονται στον επιστηµονικό κλάδο που µελετάει τα σηµεία, έχει κατά βάση ιστορικό περιεχόµενο. Συγκεκριµένα, ο όρος σηµειολογία αναφέρεται συνήθως στο έργο του Barthes και του Saussure, οι οποίοι άλλωστε τον χρησιµοποιούσαν, ενώ ο όρος σηµειωτική περιλαµβάνει τα µεταγενέστερα έργα 3\n4 κλασικό του έργο Μυθολογίες. 3 Παρόλο που η προσέγγιση του Barthes µετράει πάνω από πενήντα χρόνια και έχουν προταθεί πολλές άλλες µέθοδοι ανάλυσης λόγου από τότε, το έργο του συνεχίζει να ασκεί σηµαντική επίδραση. Ενδεικτικό είναι πως πρόσφατα εκδόθηκε στα αγγλικά ένας συλλογικός τόµος που όχι µόνο είναι αποκλειστικά αφιερωµένος στην έννοια του µύθου, αλλά ακολουθεί ακόµα και τη δοµή των Μυθολογιών του Μπαρτ, βάζοντάς τες σε µια σύγχρονη οπτική. 4 Αφετηρία του Barthes είναι η µε σηµειωτικές προσδοκίες - γλωσσολογία του Ferdinand de Saussure. 5 Σύµφωνα µε το Saussure, όλες οι γλώσσες αποτελούνται από σηµεία και κάθε σηµείο συνδέει ένα σηµαίνον και ένα σηµαινόµενο. Το σηµαίνον είναι το ερέθισµα που αντιλαµβανόµαστε µέσω των αισθήσεων µας, που συνήθως έχει τη µορφή ήχου ή εικόνας το σηµαινόµενο είναι η έννοια που συνδέουµε µε το σηµαίνον και το σηµείο είναι η ενότητα σηµαίνοντος και σηµαινόµενου. Έτσι, για παράδειγµα, η λέξη «δέντρο» είναι ένα σηµείο του οποίου το σηµαίνον είναι ο ήχος «δέντρο» και σηµαινόµενο είναι η έννοια του ίδιου του δέντρου. Ο µύθος αξιοποιεί την προσέγγιση του Saussure συνδέοντας όµως την σηµειωτική ανάλυση µε την ιδεολογική, που προϋποθέτει έναν «αναδιπλασιασµό» του γλωσσολογικού σχήµατος του σηµείου. Όπως εξηγεί ο Barthes, «ξαναβρίσκουµε στον µύθο το τρισδιάστατο σχήµα που αναφέραµε παραπάνω: το σηµαίνον, το σηµαινόµενο και το σηµείο. Όµως ο µύθος είναι ένα ειδικό σύστηµα, γιατί διαµορφώνεται πάνω στη βάση µιας σηµειολογικής αλυσίδας που προϋπάρχει: είναι ένα δευτερογενές σηµειολογικό σύστηµα. Αυτό που είναι σηµείο (δηλαδή συνθετικό του κλάδου. Καθώς στην πράξη ο όρος σηµειωτική έχει επικρατήσει και λειτουργεί σαν όρος-οµπρέλα που µπορεί περιλαµβάνει όλες τις προσεγγίσεις, ο ίδιος χρησιµοποιώ αποκλειστικά τον όρο σηµειωτική (µε εξαίρεση, φυσικά, τις κατά λέξη παραποµπές που αναφέρονται σε «σηµειολογία»), καθώς θεωρώ πως η χρήση δυο όρων για την ίδια έννοια προκαλεί σύγχυση χωρίς να προσφέρει κάτι. 3 Ρολάν Μπαρτ (1979) Μυθολογίες Μάθηµα, Αθήνα: Ράππα. 4 Pete Bennet, Julian McDougall (2013) Barthes Mythologies Today: Readings of Contemporary Culture. Νέα Υόρκη: Routledge. 5 Ferdinand de Saussure (1979) Μαθήµατα γενικής γλωσσολογίας, Αθήνα: Παπαζήσης. 4\n5 άθροισµα µιας έννοιας και µιας εικόνας) στο πρώτο σύστηµα, γίνεται απλό σηµαίνον στο δεύτερο... Στον µύθο υπάρχουν δυο σηµειολογικά συστήµατα, που το ένα τους είναι εξαρθρωµένο σε σχέση µε το άλλο: ένα γλωσσολογικό σύστηµα, η γλώσσα (ή τρόποι παράστασης αφοµοιωµένοι από αυτό), που θα την ονοµάσω γλώσσααντικείµενο, γιατί είναι η γλώσσα που ο µύθος υιοθετεί για να φτιάξει το δικό του σύστηµα και ο ίδιος ο µύθος, που θα τον αποκαλέσω µετα-γλώσσα, γιατί είναι µια δεύτερη γλώσσα όπου γίνεται λόγος για την πρώτη.» 6 Ο ίδιος ο Barthes αποτυπώνει διαγραµµατικά αυτό τον µηχανισµό ως εξής: Ο Barthes δίνει σαν παράδειγµα το εξώφυλλο του γαλλικού περιοδικού Paris-Match, 7 στο οποίο βλέπουµε ένα µαύρο αγόρι που φοράει γαλλική στολή να χαιρετάει στρατιωτικά κάτι που είναι αναµφίβολα η γαλλική σηµαία. Στο επίπεδο του πρώτου σηµειωτικού συστήµατος, της γλώσσας, τα πράγµατα είναι απλά: Η φωτογραφία στο εξώφυλλο του περιοδικού είναι ένα σηµείο, της οποίας το σηµαίνον είναι η εικόνα του µαύρου αγοριού που χαιρετάει στρατιωτικά και σηµαινόµενο είναι η έννοια του ίδιου του µαύρου αγοριού. Όµως το δεύτερο σηµειωτικό σύστηµα του µύθου µετατρέπει αυτό το γλωσσικό σηµείο σε απλό σηµαίνον στο οποίο αποδίδεται ένα 6 Μπαρτ (1979), σσ Στο ίδιο, σσ\n6 καινούριο σηµαινόµενο εν προκειµένω, οι έννοιες της «γαλλικότητας» και της «στρατιωτικότητας». Έτσι προκύπτει ένα καινούριο σηµείο, ο µύθος, ο οποίος διακηρύσσει ότι η Γαλλία είναι µια µεγάλη αυτοκρατορία που την υπηρετούν πιστά όλα τα παιδιά της, ανεξάρτητα από το αν είναι µαύρα ή λευκά. 8 Πρέπει να επισηµανθεί πως το πρωτογενές σηµειωτικό σύστηµα, η γλώσσα, λειτουργεί στο επίπεδο της καταδήλωσης, ενώ ο µύθος λειτουργεί στο επίπεδο της συνδήλωσης. Πιο συγκεκριµένα, η καταδήλωση αφορά το κυριολεκτικό ή προφανές νόηµα ενός σηµείου (πχ ένα µαύρο αγόρι), ενώ η συνδήλωση αναφέρεται στις ευρύτερες πολιτισµικές και κοινωνικές προκείµενες που συνδέονται µε ένα σηµείο αλλά πάνε πέρα από το κυριολεκτικό του νόηµα (πχ γαλλικότητα και στρατιωτικότητα). Στην πράξη τα όρια µεταξύ της καταδήλωσης και της συνδήλωσης είναι ασαφή, αλλά δεν παύει να πρόκειται για µια χρήσιµη διάκριση. Τέλος, ο Barthes εξηγεί πως «ο µύθος είναι λόγος». 9 Βέβαια, ο µύθος είναι µια συγκεκριµένη µορφή λόγου η οποία προϋποθέτει τις ιδιαίτερες συνθήκες που 8 Σηµειώστε πως την εποχή που δηµοσιεύτηκε αυτό το περιοδικό (1955) βρισκόταν σε εξέλιξη ο Πόλεµος της Αλγερίας, που οδήγησε στην ανεξαρτησία της Αλγερίας από τη Γαλλία το 1962, και πως οι Γάλλοι αναγνώστες της περιόδου αντιλαµβάνονταν ότι το µαύρο αγόρι του εξώφυλλου καταγόταν από την Αλγερία. Συνεπώς, αυτός ο µύθος εξυπηρετούσε το στόχο της ιδεολογικής υποστήριξης της Γαλλίας στον πόλεµο δίνοντας της ένα ηθικό άλλοθι. 9 Μπαρτ (1979), σ Η έννοια του λόγου, αν και έχει κεντρική σηµασία στις κοινωνικές επιστήµες, τείνει να χρησιµοποιείται χωρίς να προσδιορίζεται. Στο πλαίσιο αυτής της εργασίας αρκεί να σηµειωθεί πως ο λόγος είναι ένας συγκεκριµένος τρόπος µε τον οποίο κατανοούµε και µιλάµε για τον κόσµο και τα κοινωνικά φαινόµενα, ο οποίος προϋποθέτει τη χρήση της γλώσσας. Για παράδειγµα, ένας σεισµός είναι ένα φυσικό φαινόµενο το οποίο µπορούµε να περιγράψουµε χρησιµοποιώντας τη γλώσσα. Ωστόσο, από τη στιγµή που αρχίζουµε να ερµηνεύουµε το σεισµό, τότε παράγουµε λόγους για το σεισµό (πχ σεισµολογικός, θρησκευτικός ή πολιτικός λόγος, ανάλογα την ερµηνεία που δίνεται). Για εισαγωγή στην έννοια και τις προσεγγίσεις του λόγου βλέπε Stuart Hall (1997) Representation: 6\n7 αναφέρθηκαν είναι ένας λόγος που κατασκευάζεται µετατρέποντας τα γλωσσικά σηµεία σε σηµαινόµενα στο πλαίσιο µιας δευτερογενούς σηµειωτικής αλυσίδας. Έτσι, ο µύθος είναι ένας λόγος που κλέβει το νόηµα της γλώσσας και το παραµορφώνει προκειµένου να της δώσει ένα καινούριο, διαφορετικό και συχνά πολιτικά φορτισµένο, νόηµα. Μύθος και θεωρία του λόγου Επιστρέφοντας στα υπό εξέταση βίντεο, µπορεί να φαίνεται περίεργο που επέλεξα να τα αναλύσω χρησιµοποιώντας την έννοια του µύθου. Όπως πρέπει να είναι φανερό από τη σύντοµη περιγραφή που προηγήθηκε, ένα σηµαντικό πλεονέκτηµα της προσέγγισης του Barthes είναι η απλότητά της, έτσι που µπορεί να εφαρµοστεί άµεσα και εύκολα. Ωστόσο, ο µύθος έχει το µειονέκτηµα ότι µπορεί να χρησιµοποιηθεί άµεσα µόνο για τη µελέτη σύντοµων κειµένων που περιλαµβάνουν ελάχιστα σηµεία, όπως αφίσες ή εξώφυλλα περιοδικών, και έτσι φαίνεται, τουλάχιστον εκ πρώτης όψεως, να έχει περιορισµένη εφαρµογή. Και το βίντεο του Σαµαρά δεν είναι ούτε σύντοµο, ούτε απλό. Το µήνυµά του παράγεται σε τρία επίπεδα. Πρώτον, έχουµε την επική µουσική που διατρέχει το βίντεο, η οποία δεν θα ήταν καθόλου αταίριαστη σαν ηχητική υπόκρουση σε µια ταινία όπως το «Χόµπιτ». Δεύτερον, την αφήγηση, που ακούµε από το στόµα του ίδιου του πρωθυπουργού. Και τρίτον, το επίπεδο της εικόνας, που από µόνο είναι του αρκετά σύνθετο κοντινά πλάνα του πρωθυπουργού εναλλάσσονται µε πολυάριθµα βίντεο και εικόνες που αναφέρονται στο παρελθόν και παρόν της Ελλάδας. Αρχικά µοιάζει δύσκολο να βάλουµε όλα αυτά τα σηµεία στο Cultural Representations and Signifying Practices, London: Open University Press, Daniel Chandler (2007) Semiotics: The basics, New York: Routledge, David Howarth (2008) Η έννοια του λόγου, Αθήνα: Πολύτροπον, Louise Phillips, Marianne W. Jørgensen (2009) Ανάλυση λόγου: Θεωρία και µέθοδος, Αθήνα: Παπαζήσης. 7\n8 απλό σχήµα: γλωσσικό σηµείο µετατροπή σε σηµαίνον παραµόρφωση του σε µύθο. Έτσι, µια πρώτη εύλογη απορία είναι γιατί να µην χρησιµοποιήσω κάποια άλλη, σύγχρονη και πιο πλήρη µέθοδο ανάλυσης λόγου, όπως την κριτική ανάλυση λόγου του Norman Fairclough 10 ή την προσέγγιση που έχει προταθεί από τον Κύρκο Δοξιάδη, η οποία αποτελεί µια πρακτική εφαρµογή της ανάλυσης λόγου του Michel Foucault. 11 Πέρα από αυτό το µεθοδολογικό πρόβληµα, υπάρχει και ένα θεωρητικό ζήτηµα. Η έννοια του µύθου ανήκει στη δοµιστική παράδοση και συνεπώς µοιράζεται τις αδυναµίες της. 12 Για παράδειγµα, ο µύθος τονίζει τον τρόπο λειτουργίας και τη δοµή ενός λόγου αντί για τη διαδικασία της αλλαγής και έτσι, µε τον µηχανιστικό τρόπο που περνάει από το ένα σηµειωτικό επίπεδο στο άλλο δίνει, φαινοµενικά, την εντύπωση πως είναι στατικός και ανιστορικός. 13 Κατά συνέπεια, η χρήση µιας δοµιστικής έννοιας σαν τον µύθο µπορεί να µοιάζει προβληµατική όταν εξετάζουµε κείµενα που είναι ενδεικτικά της δυναµικής πάλης για ηγεµονία. Ωστόσο, η θέση µου είναι πως ο µύθος αποτελεί µια ευέλικτη έννοια που µπορεί να προσαρµοστεί σε διαφορετικά πλαίσια, όπως µπορεί να φανεί άλλωστε από την προσεκτική µελέτη του έργου του Barthes. Στο παρόν κείµενο αυτό θα γίνει φανερό µέσω της ανάλυσης που θα ακολουθήσει, καθώς πρόθεσή µου είναι περισσότερο να εφαρµόσω το µύθο σε ένα σύγχρονο πλαίσιο λόγου, αλλά χρειάζεται να δοθεί µια, έστω, συνοπτική τεκµηρίωση. 10 Norman Fairclough (1992) Discourse and social change, Cambridge: Polity Press, Norman Fairclough (1995) Critical discourse analysis, London: Longman. 11 Κύρκος Δοξιάδης (2008) Ανάλυση λόγου. Κοινωνικό-φιλοσοφική θεµελίωση, Αθήνα: Πλέθρον. 12 Για µια ενδεικτική κριτική της δοµιστικής προσέγγισης του λόγου βλέπε Howarth (2008), σσ Πάντως πρόκειται για µια εντύπωση που αδικεί τον Barthes, καθώς προκύπτει µόνο όταν εξετάζεται αποκλειστικά η βασική περιγραφή του µύθου χωρίς να λαµβάνεται υπόψη ο τρόπος που τον χειρίστηκε ο ίδιος. Άλλωστε, ο Barthes επισήµανε πως «η µυθολογία δεν µπορεί παρά να έχει ιστορική βάση, γιατί ο µύθος είναι ένας λόγος επιλεγµένος από την ιστορία: δεν µπορεί να ξεπηδήσει από τη φύση των πραγµάτων». Μπαρτ (1979), σ\n9 Ξεκινώντας από το θεωρητικό πρόβληµα, είναι σηµαντικό να τονιστεί ότι παρόλο που ο µύθος σαν έννοια ανήκει στη δοµιστική παράδοση, η σκέψη του ίδιου του Barthes βρίσκεται στο µεταίχµιο µεταξύ δοµισµού και µεταδοµισµού. Αρκετοί θεωρητικοί έχουν διακρίνει φάσεις στο έργο του Barthes µια δοµιστική φάση, στην οποία ανήκουν οι Μυθολογίες, και µια µεταδοµιστική φάση που ξεκινάει µε τη δηµοσίευση του S/Z το Πράγµατι, όπως επισηµαίνει ο Δοξιάδης, η µετάβαση του Barthes στο µεταδοµισµό είναι προφανής από τις πρώτες σελίδες του S/Z. 15 Ενδεικτικά, ο Barthes διακηρύσσει πως «την ίδια στιγµή που τίποτα δεν υπάρχει έξω από το κείµενο, δεν υπάρχει ποτέ ένα όλο του κειµένου», 16 το οποίο αποτελεί µια συνήθη µεταδοµιστική θέση και αµφισβητεί το στατικό χαρακτήρα του µύθου. Αν τον εξετάσουµε υπό αυτή την οπτική, ο µύθος δεν αποτελεί έναν πάγιο λόγο αλλά ξαναγράφεται συνεχώς. Αυτή η θέση αντικατοπτρίζεται και στην αλλαγή της µεθόδου του Barthes. Όπως το θέτει ο Δοξιάδης, «θα µπορούσε να ιδωθεί το S/Z ως η ιδρυτική πράξη της ανάλυσης κειµένου (ήτοι της µεταστρουκτουραλιστικής σηµειολογίας). Ο Barthes εγκαθιδρύει τη συγκεκριµένη πρακτική λόγου διαπράττοντάς την κυριολεκτικά: ανα-λύει το κείµενο, το ανατέµνει, παρουσιάζοντας το ολόκληρο, αλλά µόνο προκειµένου να το αποσυνθέσει σε 561 κοµµατάκια.» 17 Αν και το έργο του Barthes βρίσκεται στα όρια δοµισµού µεταδοµισµού, ο ίδιος ο µύθος προέρχεται από την πρώιµη, δοµιστική φάση του Barthes. Παρόλα αυτά, είναι δυνατό να ισχυριστεί κανείς ότι ο µύθος εµπεριέχει τους σπόρους της µετάβασης στο µεταδοµισµό άλλωστε δεν είναι τυχαίο ότι ο ίδιος ο Barthes έβλεπε το ύστερο έργο του περισσότερο σαν τροποποίηση παρά σαν άρνηση των πρώιµων 14 Πχ Leonard Jackson (1991) The Poverty of Structuralism, London: Longman, Philip Thody, Ann Course (1997) Introducing Barthes, New York: Totem Books. 15 Κύρκος Δοξιάδης (2007) «Επίµετρο στο S/Z» στο Ρολάν Μπαρτ, S/Z, Αθήνα: Νήσος, σσ Ρολάν Μπαρτ (2007) S/Z, Αθήνα: Νήσος, σ Δοξιάδης (2007), σ\n10 γραπτών του. 18 Για παράδειγµα, ο µύθος δεν είναι η στατική, αυτοαναφορική οντότητα που φαίνεται εκ πρώτης όψεως, καθώς δεν είναι δυνατό να γίνει κατανοητός λαµβάνοντας υπόψη µόνο τα σηµεία που περιλαµβάνει. Αντιθέτως, η ανάγνωση του µύθου προϋποθέτει τη γνώση και χρήση κειµένων που βρίσκονται έξω από αυτόν. Δεν είναι δυνατό να αναγνωρίσουµε το µύθο της γαλλικής αυτοκρατορίας που υπηρετείται πιστά από όλα τα παιδιά της στο εξώφυλλο του Paris-Match χωρίς να έχουµε υπόψη το ιστορικό, κοινωνικό και ιδεολογικό πλαίσιο, όπως είναι ο Πόλεµος της Αλγερίας, στο οποίο αναφέρεται. Κατά συνέπεια, ο µύθος εξ ορισµού δεν είναι ποτέ πλήρης, αλλά απαιτεί εξωτερικά στοιχεία προκειµένου να αποκτήσει υπόσταση. Γι αυτό ο µύθος, αν και δοµιστικός στη σύλληψη του, έχει τη δυνατότητα να εφαρµοστεί στο πλαίσιο µιας µεταδοµιστικής θεωρίας του λόγου. Αυτό έχει γίνει ήδη άλλωστε: οι Bennet και McDougall, για παράδειγµα, αναφέρουν ρητά στην εισαγωγή στις σύγχρονες Μυθολογίες τους ότι αντλούν τις µεθόδους τους από το έργο του Fairclough. 19 Στην πράξη, ο τρόπος αξιοποίησης του µύθου, ακόµα και από τον ίδιο τον Barthes, τον πάει µακριά από τις δοµιστικές ρίζες του. Επιπλέον, κατά την άποψη µου, ο µύθος πάει πέρα από την απλή διάκριση καταδήλωσης και συνδήλωσης. Ο µύθος είναι λόγος, και ως τέτοιος συνεχώς ξαναγράφεται, αµφισβητείται, τροποποιείται. Παρόλο που ένα συγκεκριµένο κείµενο µπορεί να παράγει ένα συγκεκριµένο µύθο σε µια δεδοµένη χρονική περίοδο, ο ίδιος ο µύθος δεν ανήκει σε ένα κείµενο. Και αυτό µας φέρνει στο µεθοδολογικό ζήτηµα της εφαρµογής του µύθου σε σύνθετα κείµενα, όπως είναι τα βίντεο υπό εξέταση. Η απάντηση σε αυτό το πρόβληµα έχει δοθεί από τον Barthes στο S/Z, οπού τεµάχισε τη νουβέλα Σαραζίν 18 Charles J. Stivale (2002) Mythologies Revisited: Roland Barthes and the Left στο Cultural Studies, 16(3), σ Bennet, McDougall (2013), σ\n11 του Balzac σε πολυάριθµα αποσπάσµατα προκειµένου να την αναλύσει σύµφωνα µε τους κώδικές του, 20 µια προσέγγιση που βρίσκεται κοντά στον τρόπο που αντιλαµβάνοµαι τον µύθο και είναι πρακτική στην εφαρµογή της. Μάλιστα, το βίντεο του Σαµαρά µας προκαλεί να το χωρίσουµε σε αποσπάσµατα, καθώς είναι σχεδόν προφανές ότι αποτελείται από οκτώ µέρη. Η εµφάνιση του προσώπου του πρωθυπουργού, συνήθως να αφηγείται, λειτουργεί όπως η κενή γραµµή ανάµεσα σε δυο παραγράφους, έτσι που µε φυσικό τρόπο τεµαχίζει το βίντεο σε αρκετά αποσπάσµατα, µε το κάθε απόσπασµα να αποτελεί µια αυτόνοµη οντότητα που δηµιουργεί το δικό της µύθο. Όπως θα δούµε στη συνέχεια, πρόκειται για ένα πολύ καλά δοµηµένο βίντεο που κατασκευάζει σταδιακά το µήνυµά του µέσω της παραγωγής µιας πλειάδας µύθων, οι οποίοι τελικά συναντιούνται και ενώνονται σε έναν άλλο, πιο σύνθετο µύθο. 21 Ας περάσουµε λοιπόν στην ανάλυση. «Η Ελλάδα τώρα ξεκινάει» Κατά τα πρώτα πέντε δευτερόλεπτα του βίντεο βλέπουµε τον πρωθυπουργό να εργάζεται στο γραφείο του. Στο επίπεδο της γλώσσας, δηλαδή στο πρωτογενές σηµειωτικό σύστηµα, αυτή η (κινούµενη) εικόνα είναι ένα σηµείο του οποίου το σηµαίνον είναι η εικόνα του πρωθυπουργού και σηµαινόµενο η έννοια του πραγµατικού ανθρώπου Αντώνη Σαµαρά που εργάζεται. Αυτό είναι αρκετά σαφές και, εκ πρώτης όψεως, η χρήση πέντε δευτερολέπτων µόνο και µόνο για να δούµε τον πρωθυπουργό να δουλεύει µοιάζει να είναι χάσιµο χρόνου. Ωστόσο αυτό το απόσπασµα εγείρει ένα σηµαντικό σηµείο εκκίνησης µε το µύθο που δηµιουργείται. 20 Ρολάν Μπαρτ (2007). 21 Με εξαίρεση το πρώτο απόσπασµα, που θα αξιοποιηθεί σαν παράδειγµα του τρόπου δόµησης ενός µύθου, δε θα εξηγήσω ποιο είναι το σηµαίνον και ποιο το σηµαινόµενο κάθε µύθου, καθώς σε αυτή την περίπτωση η ανάλυση θα είχε πολύ µεγάλη έκταση χωρίς να προστίθεται κάτι επί της ουσίας. 11\n12 Συγκεκριµένα, αυτός ο µύθος µετατρέπει το οπτικό σηµείο του εργαζόµενου πρωθυπουργού σε απλό σηµαίνον και του αποδίδει ένα νέο σηµαινόµενο: την έννοια της εργατικότητας. Αυτό προκύπτει εµφατικά µέσω του τρόπου απεικόνισης του δεν είναι µόνο ότι βλέπουµε τον πρωθυπουργό να γράφει, αλλά επιπλέον έχει σηκωµένα τα µανίκια του για να υποδηλώσει ότι η πράξη της γραφής είναι µέρος της σκληρής εργασίας του. Έτσι, αυτό το απόσπασµα χρησιµοποιεί µια στερεοτυπική εικόνα προκειµένου να κατασκευάσει ένα µύθο σύµφωνα µε τον οποίο ο Έλληνας πρωθυπουργός, που είναι επίσης ο αφηγητής µας, είναι ένας εργατικός άνθρωπος που δουλεύει για το καλό της πατρίδας. Είναι κρίσιµο να φανεί πως ο αφηγητής είναι κάποιος που µπορούµε να εµπιστευτούµε και που πρέπει να ακούσουµε. Αλλά αυτός ο µύθος είναι πιο σύνθετος απ ότι µοιάζει. Για την ακρίβεια, η σκηνή του γραφείου έχει στηθεί µε µεγάλη προσοχή έτσι ώστε να αντικατοπτρίζει τις αξίες που εκφράζει ο πρωθυπουργός, και ένας προσεκτικός παρατηρητής θα εντοπίσει αρκετά σηµαντικά στοιχεία που λειτουργούν σαν σηµεία. Παρατηρήστε, για παράδειγµα, την εικόνα της Παναγίας που διακρίνεται πίσω από το δεξί χέρι του πρωθυπουργού, καθώς και τις οικογενειακές φωτογραφίες που βρίσκονται στη 12\n13 βιβλιοθήκη. Αυτά τα σηµεία επιτελούν ένα σηµαντικό ρόλο όσον αφορά το µύθο του εργατικού πρωθυπουργού, και µάλιστα τον εµπλουτίζουν αποδίδοντάς του επιπρόσθετα χαρακτηριστικά: Ο Σαµαράς δεν είναι µόνο ένας εργατικός άνθρωπος, αλλά είναι επίσης θρησκευόµενος και οικογενειάρχης. Αυτή η παρατήρηση επίσης αναδεικνύει την ευελιξία της έννοιας του µύθου. Έτσι διαπιστώνουµε πως το σηµαίνον ενός µύθου δεν περιορίζεται αναγκαστικά σε ένα γλωσσικό σηµείο, αλλά µπορεί να περιλαµβάνει ένα σύνολο από σηµεία, στο βαθµό που όλα χάνουν το κυριολεκτικό τους νόηµα εντασσόµενα στο µύθο. Πίνακας 1: Μύθοι στο βίντεο «Η Ελλάδα τώρα ξεκινάει» Εικόνα Αφήγηση Μύθος 1. 0:00-0:05 2α. 0:06-0:12 2β. 0:13-0: :19-0: :26-0:40 Ο Σαµαράς εργάζεται Φωτογραφίες από πολέµους Είσοδος στην ΕΟΚ και υποδοχή του Καραµανλή Φωτογραφία νέου Σαµαρά, εικόνες/βίντεο ελληνικών επιτευγµάτων Ελληνικά τοπία, κυρίως νησιά, Παρθενώνας, Λευκός Πύργος Η Ελλάδα έχει βρεθεί πολλές φορές µπροστά σε δυσκολίες Κι όµως, κάθε φορά έβρισκε το τρόπο να προχωρήσει Κάθε γενιά έβρισκε τη δύναµη να αφήσει κάτι µεγαλύτερο στην επόµενη Σήµερα βρισκόµαστε ξανά µπροστά σε µια τέτοια στιγµή, που πρέπει να θυµηθούµε ποιοι είµαστε και πού θέλουµε να πάµε Ο πρωθυπουργός/αφηγητής είναι υπόδειγµα εργατικότητας και αξιοπιστίας «Η Ελλάδα ποτέ δεν πεθαίνει, µόνο λίγο καιρό ξαποσταίνει και ξανά προς τη δόξα τραβά» Η Ελλάδα είναι µια µεγάλη χώρα µε µακρά ιστορία Ο πρωθυπουργός εκπροσωπεί την Ελλάδα και όλους εµάς 13\n14 5. 0:41-0: :52-1: :01-1:08 Ορκωµοσία Σαµαρά, ο Σαµαράς µαζί µε Ευρωπαίους ηγέτες, η ευρωπαϊκή οικογένεια Φωτογραφίες (ωραίων) Ελλήνων/ίδων Σλόγκαν Γιατί τώρα που η Ευρώπη αλλάζει, τώρα είναι η στιγµή. Ή θα ξεπεράσουµε τον εαυτό µας, ή θα αφήσουµε την ιστορία να µας γυρίσει την πλάτη Εµείς όµως οι Έλληνες ξέρουµε καλά πως µόνο όταν είµαστε ενωµένοι και αποφασισµένοι µπορούµε να πετύχουµε τα πάντα Η Ελλάδα τώρα ξεκινάει Η Ελλάδα ανήκει στη Δύση Είµαστε όλοι Έλληνες, άρα ίδιοι, και πρέπει να ενωθούµε Ενώνει τους παραπάνω µύθους σε έναν άλλο Τα επόµενα δυο αποσπάσµατα του βίντεο λειτουργούν µαζί από την άποψη του µύθου, κι έτσι τα αντιµετωπίζω σαν ένα απόσπασµα που διακρίνεται σε δυο µέρη, το 2α και το 2β. Στο µέρος 2α βλέπουµε φωτογραφίες από εποχές που η Ελλάδα βρίσκονταν σε εµπόλεµη κατάσταση, ενώ ο πρωθυπουργός αρχίζει την αφήγησή του λέγοντας πως «η Ελλάδα έχει βρεθεί πολλές φορές µπροστά σε δυσκολίες». Στο µέρος 2β βλέπουµε δυο ιστορικές φωτογραφίες. Στην πρώτη, ο τότε πρωθυπουργός της χώρας Κωνσταντίνος Καραµανλής υπογράφει τη συµφωνία της ένταξης της Ελλάδας στην ΕΟΚ το 1981, ενώ η δεύτερη φωτογραφία χρονολογείται από το 1974 και απεικονίζει κόσµο που έχει συγκεντρωθεί στην πλατεία Συντάγµατος για να υποδεχθεί τον Καραµανλή στην Ελλάδα µετά την πτώση της στρατιωτικής δικτατορίας. Εν τω µεταξύ, ο Σαµαράς συνεχίζει την αφήγησή του: «Κι όµως κάθε φορά, [η Ελλάδα] έβρισκε τον τρόπο να προχωρήσει». Ο µύθος αυτού του αποσπάσµατος µπορεί να συνοψιστεί από ένα παλιό εθνικιστικό τραγούδι: «Η Ελλάδα ποτέ δεν πεθαίνει/ Δεν τη σκιάζει φοβέρα καµιά/ Μόνο λίγο καιρό ξαποσταίνει/ Και ξανά προς τη δόξα τραβά». Η Ελλάδα πάντα θα τα καταφέρνει και θα βγαίνει πιο δυνατή, ό,τι κι αν συµβεί. Φυσικά, ο Σαµαράς µάς δίνει µια πολύ συγκεκριµένη εκδοχή της Ελλάδας που ποτέ δεν πεθαίνει: Οι 14\n15 δυσκολίες που αντιµετώπισε η χώρα ήταν οι πόλεµοι, και ο τρόπος που τράβηξε ξανά προς τη δόξα ήταν µε το να γίνει κοινοβουλευτική δηµοκρατία και να ενταχθεί στην ευρωπαϊκή οικογένεια. Επιπλέον, παρά την φαινοµενική ιστορική τεκµηρίωση µέσω των φωτογραφιών, αυτός ο µύθος βασίζεται στην απο-ιστορικοποίηση και αποπολιτικοποίηση του υλικού του: δεν υπάρχει ο παραµικρός υπαινιγµός του πως η Ελλάδα βρέθηκε σε ή βγήκε από αυτούς τους πολέµους, ούτε στις πολιτικές συνθήκες που οδήγησαν στην Μεταπολίτευση και την ένταξη στην ΕΟΚ. Άλλωστε, χωρίς τον παραµερισµό των σχετικών ιστορικών και πολιτικών συνθηκών δεν θα έµοιαζε καθόλου αυτονόητο πως η Ελλάδα πάντα «τραβάει προς τη δόξα». Έτσι ο µύθος φυσικοποιεί την πολιτική, παρουσιάζοντας το µήνυµα του ως εξίσου δεδοµένο και φυσικό µε τους νόµους της φύσης. Πρόκειται για ένα µοτίβο που επανέρχεται συνεχώς στους µύθους του βίντεο και αποτελεί ένα από τα χαρακτηριστικά της λειτουργίας του µύθου. Το τρίτο µέρος αρχίζει µε µια φωτογραφία του Σαµαρά σε νεότερη ηλικία και ακολουθούν βίντεο και φωτογραφίες ελληνικών επιτευγµάτων που επιστεγάζονται µε ένα πανοραµικό πλάνο του µουσείου της Ακρόπολης, συνδέοντας έτσι τα επιτεύγµατα των αρχαίων και των σύγχρονων Ελλήνων. Ταυτόχρονα, ο πρωθυπουργός µας λέει πως «κάθε γενιά έβρισκε τη δύναµη να αφήσει κάτι µεγαλύτερο στην επόµενη». Το πρώτο πράγµα που παρατηρείται είναι πως αυτό το απόσπασµα ταυτίζει το Σαµαρά µε την γενιά που θα αφήσει «κάτι µεγαλύτερο», και δεν είναι τυχαίο το ότι επιλέχθηκε το µουσείο της Ακρόπολης, το οποίο εγκαινιάστηκε όταν ο Σαµαράς ήταν Υπουργός Πολιτισµού. Προφανώς αυτό το απόσπασµα ενισχύει την εικόνα του ίδιου του πρωθυπουργού, χωρίς αυτό ωστόσο να αποτελεί το βασικό του στόχο. Κάτι τέτοιο συντελείται µέσω του γενικότερου πνεύµατος του βίντεο (που 15\n16 άλλωστε κυριαρχείται από το Σαµαρά, καθώς είναι ο αφηγητής µας), ενώ το επίκεντρό του συγκεκριµένου αποσπάσµατος είναι διαφορετικό: αυτό το απόσπασµα επιστρατεύει ένα µύθο που υποστηρίζει ότι η Ελλάδα είναι µια µεγάλη χώρα µε µακρά ιστορία και λαµπρό πολιτισµό και, ως εκ τούτου, δικαίωµα στο µέλλον. Μας καλεί να νιώσουµε περήφανοι/ες και υπεύθυνοι/ες για τη µοίρα της Ελλάδας. Το τέταρτο µέρος είναι το µεγαλύτερο και πιο κρίσιµο απόσπασµα του βίντεο. Ο πρωθυπουργός αφηγείται: «Σήµερα βρισκόµαστε ξανά µπροστά σε µια τέτοια στιγµή, που πρέπει να θυµηθούµε ποιοι είµαστε και πού θέλουµε να πάµε. Που πρέπει να ξαναµπούµε σ ένα δρόµο ανάπτυξης, µε σταθερότητα, µ ασφάλεια, µε συνεννόηση.» Εν τω µεταξύ βλέπουµε διάφορα πανοραµικά πλάνα όµορφων ελληνικών τοπίων, τραβηγµένα µέσα από ελικόπτερο τα περισσότερα είναι πλάνα νησιών, αλλά διακρίνονται επίσης µερικά ελληνικά σύµβολα όπως ο Παρθενώνας και ο Λευκός Πύργος. Η πρώτη εντύπωση που δίνει αυτό το απόσπασµα είναι πως κεντρικός του στόχος είναι να δείξει ότι η Ελλάδα είναι µια όµορφη χώρα. Αλλά αυτή η εντύπωση είναι λανθασµένη. Υπάρχουν δυο στοιχεία που µας οδηγούν στο να καταλάβουµε την βαθύτερη πρόθεση αυτού του αποσπάσµατος. Πρώτον, σε αυτό αλλάζει ο τρόπος αφήγησης του Σαµαρά. Μέχρι τώρα αφηγούνταν στο τρίτο πρόσωπο, αλλά ξεκινώντας από αυτό το απόσπασµα χρησιµοποιεί πρώτο πληθυντικό. Έτσι δεν περιγράφει πια απλά τα δεδοµένα του, αλλά ισχυρίζεται πως µιλάει για λογαριασµό και των ακροατών του. Δεύτερον, όλα αυτά τα όµορφα ελληνικά τοπία δεν εµφανίζονται µόνα τους, αλλά διακρίνεται επάνω τους το πρόσωπο του ίδιου του πρωθυπουργού που αφηγείται. Με αυτό το τρόπο το βίντεο χρησιµοποιεί µια µεταφορά για να µεταδώσει το µήνυµά του. Συγκεκριµένα, δείχνοντας µαζί το Σαµαρά και τα τοπία, η κεντρική ιδιότητα των τοπίων (ήτοι η όµορφη Ελλάδα) 16\n17 µεταφέρεται στον πρωθυπουργό. Δηµιουργεί λοιπόν µια τεχνητή οµοιότητα µεταξύ της Ελλάδας και του Σαµαρά για να δείξει πως ο πρωθυπουργός είναι σαν την Ελλάδα ο Σαµαράς είναι η Ελλάδα. Έτσι προκύπτει ο µύθος αυτού του αποσπάσµατος: ο πρωθυπουργός συµβολίζει και αντιπροσωπεύει την Ελλάδα και όλους εµάς, και γι αυτό µπορεί να µιλάει για λογαριασµό µας. Το πέµπτο µέρος αρχίζει δείχνοντας το Σαµαρά να ορκίζεται πρωθυπουργός στη συνέχεια τον βλέπουµε να συνοµιλεί µε Ευρωπαίους ηγέτες, και τελικά βλέπουµε µια φωτογραφία της ευρωπαϊκής οικογένειας, η οποία αποτελεί ήδη ένα µύθο που υποστηρίζει πως η Ευρωπαϊκή Ένωση είναι µια µεγάλη αγαπηµένη οικογένεια. 22 Παράλληλα ακούµε το Σαµαρά εκτός πλάνου να ισχυρίζεται πως «τώρα που η Ευρώπη αλλάζει, τώρα είναι η στιγµή. Ή θα ξεπεράσουµε τον εαυτό µας, ή θα αφήσουµε την ιστορία να µας γυρίσει την πλάτη.» Εδώ έχουµε ένα µύθο που είχε ήδη 22 Οι λεγόµενες «οικογενειακές φωτογραφίες» που τραβιούνται σε κάθε σύνοδο κορυφής της ΕΕ αποτελούν έναν επιµεληµένα κατασκευασµένο µύθο µε σκοπό να επιδείξει την ενότητα της Ευρώπης. Αυτό προκύπτει από τον τρόπο που στήνονται οι ηγέτες των χωρών-µελών, που είναι ίδιος µε αυτό των παραδοσιακών οικογενειακών φωτογραφιών ή των οµαδικών φωτογραφιών ποδοσφαιρικών οµάδων (όπου η σηµαία της ΕΕ τοποθετείται δίπλα στους ηγέτες στη θέση του λάβαρου της οµάδας). Κάτι ανάλογο είχε παρατηρήσει ο Μπαρτ στο κείµενο του «Η µεγάλη οικογένεια των ανθρώπων», εξετάζοντας µια έκθεση φωτογραφίας που προσπαθούσε να δείξει την ενότητα της ανθρωπότητας µέσω της οµοιότητας. Βλέπε Μπαρτ (1979), σσ\n18 υπαινιχθεί στο δεύτερο µέρος, αλλά τώρα παρουσιάζεται ξεκάθαρα: Η Ελλάδα ανήκει στη Δύση και την ευρωπαϊκή οικογένεια, και ο πρωθυπουργός πασχίζει να µας κρατήσει εκεί. Κατά τη διάρκεια του έκτου µέρους ο Σαµαράς λέει πως «εµείς όµως οι Έλληνες ξέρουµε καλά πως µόνο όταν είµαστε ενωµένοι και αποφασισµένοι µπορούµε να πετύχουµε τα πάντα», ενώ βλέπουµε να εναλλάσσονται µε µεγάλη ταχύτητα φωτογραφίες όµορφων Ελλήνων και Ελληνίδων διαφόρων ηλικιών. Το µήνυµα αυτού του αποσπάσµατος λειτουργεί σε µεγάλο βαθµό στο επίπεδο της καταδήλωσης και σχεδόν δε χρειάζεται κάποιο µύθο για να κατασκευαστεί: Ο πρωθυπουργός και όλοι εµείς είµαστε Έλληνες, και καθώς είµαστε ίδιοι µέσα στην οµορφιά µας, πρέπει να θυµόµαστε πως αυτό είναι που µας ενώνει και πως πρέπει να είµαστε ενωµένοι. Τέλος, το έβδοµο µέρος αποτελείται µοναχά από το σλόγκαν «Η Ελλάδα τώρα ξεκινάει». Αυτό δεν κατασκευάζει κάποιο µύθο από µόνο του, αλλά συνοψίζει και συνθέτει όλους τους προηγούµενους µύθους σε έναν άλλο, πιο σύνθετο µύθο, έναν «µεγάλο» µύθο που προϋποθέτει όλους τους «µικρούς» µύθους που µας παρέχει αυτό το βίντεο. Αυτός ο «µεγάλος» µύθος, η µεγάλη αφήγηση που συνδέει τις επιµέρους µυθικές κατασκευές, που είναι και το πραγµατικό µήνυµα του Σαµαρά, µπορεί να συνοψιστεί ως εξής: Η µεγάλη απειλή που αντιµετωπίζει η µεγάλη χώρα µας είναι η έξοδος από τη Δύση (και όχι η οικονοµική κρίση, όπως µπορεί λανθασµένα να πιστεύετε), και εµείς οι Έλληνες πρέπει να ενωθούµε για να βγούµε νικηφόροι, και πρέπει να ενωθούµε υπό την ηγεσία του εργατικού πρωθυπουργού µας που µας εκπροσωπεί, ώστε να µπορέσουµε να υπερβούµε και αυτή τη δυσκολία, όπως κάνουµε πάντα. 18\n19 Η µουσική 23 έχει δευτερεύοντα ρόλο σε σχέση µε το µύθο που παράγεται, αλλά κι αυτή έχει τη χρησιµότητά της. Για αρχή, είναι επική µουσική επειδή περιγράφει ένα έπος, το έπος των περιπετειών της Ελλάδος υπό την ηγεσία του Σαµαρά. Επιπλέον, η µουσική δεν παραµένει αναλλοίωτη καθ όλη τη διάρκεια του βίντεο, αλλά υπάρχουν δυο µικρές αλλά σηµαντικές παύσεις. Η πρώτη παύση εµφανίζεται αµέσως µετά το δεύτερο µέρος του βίντεο. Ο λόγος είναι πως τα πρώτα δυο µέρη είναι εισαγωγικά: το πρώτο απόσπασµα παρουσιάζει το βασικό χαρακτηριστικό του αφηγητή (που είναι εργατικός) και το δεύτερο δίνει το κεντρικό χαρακτηριστικό του πράγµατος για το οποίο µας µιλάει (της Ελλάδας, που πάντα τα καταφέρνει). Αφού έχει γίνει µια εισαγωγή στις κεντρικές ιδιότητες του Σαµαρά και της Ελλάδας ακολουθεί η παύση, σηµατοδοτώντας την έναρξη του έπους. Η δεύτερη παύση παρεµβαίνει πριν από το τελικό σλόγκαν, και στη συνέχεια η µουσική συνεχίζει ακόµα πιο δυνατή και δραµατική ο Σαµαράς µάς εξήγησε πώς έχουν τα πράγµατα και τι πρέπει να κάνουµε και τώρα αρχίζει η πραγµατική περιπέτεια. Προφανώς ο πρωθυπουργός είναι ο πρωταγωνιστής του βίντεο, καθώς είναι ο αφηγητής του και εµφανίζεται σε πολλές από τις φωτογραφίες και στιγµιότυπα που περιλαµβάνει. Αυτό συµβαίνει επειδή το βίντεο βασίζεται επάνω του και αυτό το µήνυµα είναι εν µέρει µια προσπάθεια να ενισχυθεί το προφίλ του. 24 Συνεπώς ήταν µάλλον αναµενόµενο που δεν έτυχε θερµής υποδοχής από τα άλλα δυο τότε 23 Η µουσική υπόκρουση του βίντεο είναι το τραγούδι «Search for Freedom» της KPM Music. Η KPM Music δεν είναι µουσικό συγκρότηµα, αλλά επιχείρηση που ελέγχεται από την EMI και διαθέτει µουσική αρχείου. 24 Είναι αξιοσηµείωτο το πως, παρόλο που αυτό το βίντεο είναι σκηνοθετηµένο µε τρόπο που ταιριάζει σε τηλεοπτικό σποτ, ο Σαµαράς και η Νέα Δηµοκρατία το δηµοσιοποίησαν µέσω των σελίδων τους στα µέσα κοινωνικής δικτύωσης. Αυτό αποτελούσε µάλλον µια προσπάθεια να εξασφαλιστεί πως το βίντεο θα το έβλεπαν κυρίως άνθρωποι θετικά διακείµενοι προς την κυβέρνηση. Κι έτσι προκύπτει κάτι ενδιαφέρον. Παρόλο που παρουσιάστηκε σαν ένα «µήνυµα προς τους Έλληνες», το βίντεο στόχευε πρώτιστα στους οπαδούς της Νέας Δηµοκρατίας. Έτσι, φαίνεται πως κεντρικός του στόχος ήταν περισσότερο να ενώσει τους ψηφοφόρους της Δεξιάς υπό την ηγεσία του Σαµαρά, παρά να πείσει όλους τους Έλληνες. 19\n20 συγκυβερνώντα κόµµατα, το ΠΑΣΟΚ και τη Δηµοκρατική Αριστερά, 25 παρόλο που εκείνη την περίοδο οι θέσεις τους ήταν περίπου σε συµφωνία µε όσα διακήρυξε ο Σαµαράς στο µήνυµά του. Το µήνυµα Σαµαρά είχε αρνητική υποδοχή και στα µέσα κοινωνικής δικτύωσης. Παρόλο που η Νέα Δηµοκρατία φρόντισε να αποφύγει το τρόλλινγκ µε το να µην επιτρέψει το σχολιασµό του βίντεο, ένας χρήστης του διαδικτύου το ξανανέβασε στο YouTube προκειµένου να σχολιαστεί ελεύθερα 26 και, όταν γράφονταν αυτές οι γραµµές, το βίντεο είχε δεχθεί 129 dislikes έναντι 20 likes, ενώ η συντριπτική πλειονότητα των σχολίων διαφωνούσαν, κορόιδευαν ή πρόσβαλαν χυδαία το Σαµαρά. Αλλά η πιο σηµαντική αντίδραση που προκάλεσε το βίντεο του Σαµαρά είναι η δηµιουργία ενός σατιρικού βίντεο που δηµοσιοποιήθηκε την αµέσως επόµενη µέρα. «Το ελικόπτερο τώρα ξεκινάει» Στις 29 Νοεµβρίου του 2012, το αριστερό µπλογκ Jungle-Report 27 δηµοσιοποίησε ένα βίντεο µε τίτλο «Το ελικόπτερο τώρα ξεκινάει», που βασίστηκε στο µήνυµα Σαµαρά και προβλήθηκε επίσης µέσω του facebook και του YouTube Ο πρόεδρος της Δηµοκρατικής Αριστεράς, Φώτης Κουβέλης, όταν ρωτήθηκε σχετικά µε αυτό το βίντεο απάντησε πως «εγώ δε θα το επέλεγα», ενώ το ΠΑΣΟΚ προτίµησε διακριτικά να το αγνοήσει. Βλέπε News247 (2012) Η κριτική Κουβέλη στο σποτ του Σαµαρά, άρθρο σε διαδικτυακή εφηµερίδα που ανακτήθηκε στις 27 Σεπτεµβρίου 2013 στο ml 26 StohosSeries (2012) Αντώνης Σαµαράς "Η Ελλάδα τώρα ξεκινά"(σχόλια ελεύθερα), βίντεο στο διαδίκτυο που ανακτήθηκε στις 27 Σεπτεµβρίου 2013 στο V2dwFjhmB8 27 Όταν γράφονταν αυτές η γραµµές, το jungle-report.blogspot.com ήταν 5,155 η ιστοσελίδα σε σειρά επισκεψιµότητας στην Ελλάδα σύµφωνα µε το alexa.com, ενώ η σελίδα του στο facebook είχε likes έναντι likes για τη σελίδα του Σαµαρά. Επιπλέον, το σατιρικό βίντεο δηµοσιοποιήθηκε και σε µία από τις πλέον δηµοφιλείς ελληνικές ενηµερωτικές ιστοσελίδες, το tvxs.gr. 28 Jungle-Report (2012) Αντώνης Σαµαράς Το ελικόπτερο τώρα ξεκινάει, βίντεο στο διαδίκτυο που ανακτήθηκε στις 27 Σεπτεµβρίου 2013 στο 20\nΦΟΥΝΤΑΝΟΠΟΤΛΟΣ Η ΓΛΩΣΣΟΛΟΓΙΚΗ ΣΤΡΟΦΗ ΣΤΗΝ ΙΣΤΟΡΙΑ ΟΡΙΣΜΕΝΕΣ ΕΠΙΣΗΜΑΝΣΕΙΣ\nΠΡΟΣΕΓΓΙΣΕΙΣ ΚΩΣΤΑΣ ΦΟΥΝΤΑΝΟΠΟΤΛΟΣ Η ΓΛΩΣΣΟΛΟΓΙΚΗ ΣΤΡΟΦΗ ΣΤΗΝ ΙΣΤΟΡΙΑ ΟΡΙΣΜΕΝΕΣ ΕΠΙΣΗΜΑΝΣΕΙΣ Ίσως το πιο ανησυχητικό στοιχείο στις ελληνικές ιστορικές σπουδές σήμερα είναι ένα γενικό κλίμα εφησυχασμού.